Vidadi Zeynalovun əmlakı ilə bağlı araşdırma aparılır | Tia.Az – Tribuna İnformasiya Agentliyi\n19 Fev 2020 - 17:06 400\nAli Məhkəmədə keçmiş Rabitə və Yüksək Texnologiyalar Nazirliyinin sabiq Aparat rəhbəri Vidadi Zeynalov, Bakı Telefon Rabitəsi İstehsalat Birliyinin sabiq sədri Beytulla Hüseynov və digərlərinin kassasiya şikayəti üzrə məhkəmə prosesi keçirlib.\n“Report”un xəbərinə görə, hakim Əli Seyfəliyevin sədrlik etdiyi iclasda zərərçəkmiş hüquqi şəxs – Nəqliyyat, Rabitə və Yüksək Texnologiyalar Nazirliyinin nümayəndəsi vəsatətlə çıxış edib.\nO bildirib ki, kassasiya şikayətləri müsadirə edilməsi üçün üzərinə həbs qoyulmuş əmlaklarla bağlıdır: “Hazırda nazirlik həmin əmlaklarla bağlı araşdırma aparır. Bu səbəbdən prosesin araşdırma başa çatanadək təxirə salınmasını xahiş edirik”.\nDövlət ittihamçısı vəsatətə etiraz edib. Müdafiə tərəfi isə vəsaitin təmin edilməsini istəyib.\nMəhkəmə yerində müşavirə edərək vəsatəti təmin edib. Proses martın 11-ə təyin edilib.\nQeyd edək ki, keçmiş Rabitə və Yüksək Texnologiyalar Nazirliyi (hazırda Nəqliyyat, Rabitə və Yüksək Texnologiyalar Nazirliyi) Aparatının sabiq rəhbəri Vidadi Zeynalov, “Bakı Telefon Rabitəsi” İstehsalat Birliyinin sabiq rəhbəri B.Hüseynov və digərləri 2015-ci ilin noyabr ayında həbs edilib. Həmin şəxslərin əmlakının üzərinə həbs qoyulub.\nBakı Ağır Cinayətlər Məhkəməsinin hökmü ilə V.Zeynalovla B.Hüseynov 13 il, N.Məmmədov 11 il, E.Məmmədov 10 il, A.Mustafayev 5 il, Q.Bəybalayev 3 il müddətinə azadlıqdan məhrum edilib. M.Məmmədov, O.Rüstəmov, S.Hümbətov, C.Cəfərov və B.Vəliyevin barəsində şərti cəza verilib. Həmin şəxslər məhkəmə zalından azadlığa buraxılıb.\nBakı Apellyasiya Məhkəməsinin qərarı ilə V.Zeynalovun cəzası 4 ilə, B.Hüseynovun cəzası isə 7 il 6 aya endirilib. Həmçinin qərara əsasən, V.Zeynalov və digər təqsirləndirilən şəxslərin bəzi əmlakının üzərinə qoyulmuş həbs götürülüb. Belə ki, təqsirləndirilən şəxslərin 2009-cu ilə qədər əldə olunan əmlakının üzərindən həbs götürülüb və müsadirə dayandırılıb.\nHazırda bütün məhkumlar azadlıqdadırlar.\nKassasiya şikayəti üzərinə həbs qoyulmuş əmlaklarla bağlı verilib.\nİbrahim Məmmədov: “Sadə tibbi maska 30 qəpikdən baha ola bilməz”\nİspaniya La Liqası adalarda keçirilə bilər\n“MSC Magnifica” adlı səyahət gəmisi göyərtəsindəki sağlam sərnişinlərlə koronavirusdan “qaçır” - Foto\nDünyada koronavirusa yoluxanların sayı 1,5 milyon nəfəri ötdü\nHökumətdən bank kreditləri ilə bağlı açıqlama\nAzərbaycanda koronavirusa yoluxanlardan 37-sinin durumu ağırdır\nXüsusi karantin rejimi sərtləşdirilə və uzadıla bilər - RƏSMİ AÇIQLAM\nAzərbaycanda 822 nəfər koronavirusa yoluxub, 63-ü sağalıb\nİş adamı karantini pozdu, maşınla yol qurğularını - QIRIB KEÇDİ\nDövlət Agentliyinin səlahiyyətləri artırıldı - FƏRMAN\nİstanbulda 65 yaşdan yuxarı şəxslərə paketlər çatdırılır\n“Elə ailə var ki, cəmi bir nəfər işləyir, 250 manat maaş alır”-Vahid Əhmədov\nDövlət Komitəsi kişiləri ev işlərini görməyə çağırdı\nUhanda karantin rejimi ləğv edildi\n190 manatı almaq istəyən işsizlərin qeydiyyatı başladı\nDeputat hökumətə çağırış etdi: bahalaşma başlayıb…\nQadınlar birləşib Pərvizi “Survivor”dan ÇIXARDILAR-VİDEO\nDünyada koronavirusa yoluxanların sayı 1,4 milyon nəfərdən çoxdur\nƏN TEZ ÇİNDƏ, ƏN GEC HİNDİSTANDA... - Koronavirus karantini nə vaxt bitəcək? -Cədvəl\nKarantin müddəti uzansa, birdəfəlik ödəmə növbəti aylarda da veriləcək - RƏSMİ\n09 Apr 2020 - 09:59\n08 Apr 2020 - 19:51\n08 Apr 2020 - 13:20\n07 Apr 2020 - 18:30\nİşsiz şəxslərin qeydiyyata alınmaları üçün müraciət günləri açıqlandı - CƏDVƏL\n07 Apr 2020 - 15:10\n“Ağır cinayət törətməyən məhkumlar şərti cəza ilə azadlığa buraxılmalıdır” – Vəkil Kamandar Nəsibov\n07 Apr 2020 - 13:24\nAkif Çovdarov və Sübahir Qurbanov azadlığa buraxılıb\n07 Apr 2020 - 09:29\nKimlərin müraciəti nəzərə alınmayacaq? – Yardımla bağlı nazirlikdən açıqlama\n05 Apr 2020 - 21:32\nİndiyədək 8103-ə göndərilən SMS-lərin sayı açıqlandı\n04 Apr 2020 - 16:56\nSabahdan avtomobillə sərnişindaşıma qadağan olunur (RƏSMİ)\n04 Apr 2020 - 16:51\n"Boşanmaların sayı azı iki dəfə artacaq" - Psixoloqdan həyəcan təbili\n03 Apr 2020 - 17:40\n03 Apr 2020 - 13:23


Jirinovskinin Türkiyədəki inauqurasiyaya dəvət almasının sirri – iki rəy » Qlobal.Az\nElxan Şahinoğlu: "Ərdoğan ondan istifadə etməyi özünə qəbahət saymır”; Əhəd Məmmədli: "Bu, rus siyasətində Jirinovskinin əhəmiyyətini göstərir”\nRusiya Liberal-Demokrat Partiyasının (RLDP) lideri Vladimir Jirinovski prezident Rəcəb Tayyib Ərdoğanın andiçmə mərasimində iştirak etmək üçün 8-9 iyul tarixlərində Türkiyədə səfərdə olacaq. Axar.az xəbər verir ki, bu barədə partiyanın mətbuat xidməti məlumat yayıb. Bildirilib ki, Ərdoğan şəxsən Jirinovskiyə dəvət göndərib. RLDP-dən olan digər deputatlar da səfər zamanı partiya liderinə yoldaşlıq edəcəklər.\nHər zaman türk dünyası barəsində sərsəm fikirlər səsləndirən Jirinovskini Türkiyə rəhbərinin andiçməsinə dəvət etməsi maraq doğurub. Kremlin "təlxəyi” sayılan rus siyasətçinin belə bir dəvət alması Azərbaycanda da müzakirələrə yol açıb. Bu istiqamətdə ən müxtəlif mövqelər səslənməkdədir. Çoxları hesab edir ki, bu dəvət daha çox hazırda ən yüksək səviyyədə olan Türkiyə-Rusiya münasibətlərindən doğur. Bunun əksini düşünənlər də az deyil.\nQərb Universitetinin Tətbiqi Politologiya Mərkəzinin rəhbəri Elxan Şahinoğlu hesab edir ki, Ərdoğan Jirinovskidən istifadə etməyi özünə qəbahət saymır: "Jirinovski türkoloq olsa da, türk dünyasını sevmir, ona nifrət edir. Ancaq Jirinovski həm də pulgir siyasətçidir. O bir müddət əvvəl Türkiyəyə dəvət edilmişdi. Türkiyədə yüksək səviyyədə qəbul edildi, hətta prezident Rəcəb Təyyub Ərdoğanla görüşü də təşkil olundu. Buna qədər ”Türkiyə dağıdılmalıdır", "İstanbul ələ keçirilməlidir” deyən Jirivonski Ərdoğanla görüşdən sonra başqa mahnı oxumağa başladı. Jirinovski artıq Türkiyəni Rusiyanın müttəfiqi adlandırır və bu ölkə ilə əməkdaşlığın genişləndirilməsinin vacibliyini dilə gətirirdi. Bu, Ərdoğanın xeyrinə idi. Jirinovski siyasi kloun olsa da, onun Rusiyada kifayət qədər tərəfdarı var və partiyası həmişə parlamentdə yer qazanır. Onu bəzən Kremlin "danışan dili” də adlandırırlar.\nOna görə də Ərdoğan Jirinovskidən istifadə etməyi özünə qəbahət saymır. Buna baxmayaraq, onu nəzərə almaq lazımdır ki, Jirinovskinin ipinin üstünə odun yığmaq da mümkün deyil. Məsələn "Rossiya 1" telekanalında ”Vladimir Solovyovla axşam" siyasi tok-şousunda çıxış edən erməni əsilli hərbi-siyasi ekspert Semyon Baqdasarov bir müddət öncə Azərbaycanın Cəbrayıl rayonunun Cocuq Mərcanlı kəndinə səfər edən Rusiya Dövlət Dumasının Liberal Demokrat Partiyasından olan deputatı Dmitri Savelyevi məhv etməyə çağırdı. Jirinovski proqramda deputatını müdafiə etməkdənsə, Baqdasarovun "məhv edilməlidir” sərsəmləməsinə "razıyam” cavabını verdi. Ayrı vaxt Jirinovski nərildəyir, Baqdasaryanın qarşısında isə dovşana dönmüşdü. Halbuki, Jirinovski Türkiyəyə getdiyi kimi Azərbaycana da dəvət edilmiş və prezident İlham Əliyevlə görüşmüşdü. Odur ki, Jirinovski kimilərə etibar yoxdur. Ancaq yəqin Ankarada düşünürlər ki, ondan hələ istifadə etməyə dəyər. Bir gün Rusiya-Türkiyə münasibətlərindən yenə nəsə sual meydana gəlsə, istisna etmirəm ki, Jirinovski yenidən əsl simasını ortaya qoyacaq və Türkiyəni düşmən dövlət adlandıracaq".\n"Sivilizasiyalar və konfliktlər” Analitik Mərkəzinin rəhbəri Əhəd Məmmədli Ərdoğanın Jirinovskinin kimliyini yaxşı tanıdığını bildirdi: "Bu, bir siyasətdir. Jirinovski təlxək də olsa, Kremlin təlxəyidir. Kremlin təlxəyi də özlüyündə ciddi və önəmli statusdur. Orta əsrlərdə Avropada rəsmən kralın təlxəkləri var idi. Bu təlxəklər əsilzadələrdən də olur. Kral demədiyi sözləri, mesajları onların dili ilə dedizdirir, etdirirdi. Ərdoğan da əslində Jirinovskinin kim olduğunu yaxşı bilir və bu aspektdən Jirinovskini dəvət edib. Jirinovski həmçinin Türkiyə və türk dünya üzrə ekspertdir. Təcrübəli agentdir. İllərdir agent olaraq Türkiyədə də fəaliyyət göstərir. Həm də unutmayaq ki, rus parlamentində təmsil olunan üçüncü partiyanın sədridir. Bütün bunlar rus siyasətində Jirinovskinin əhəmiyyətini göstərir. Təbii ki, bu dəvət həmçinin, Türkiyə-Rusiya münasibətlərinin yaxınlığından da xəbər verir. Türkiyə çalışır ki, Rusiya siyasətinin üst düzəyində mövqelərini möhkəmləndirsin. Yəqin bu andiçmədə Rusiya heyəti böyüklüyü ilə seçiləcək. Bu bir daha Türkiyə-Rusiya münasibətlərinin yaxın olduğunu göstərəcək. Amma yenə də unutmayaq ki, Jirinovski dünən düşmən, bu gün dost, sabah yenə də düşmən olacaq. Kreml nə istəyirsə, onu da edəcək. Jirinovski Kremlin istəyi ilə bu gün dost, sabah yenə də düşmən libası geyinəcək”.


Azərbaycan prezidentinin mətbuat xidməti: Wikileaks-in məlumatlarının heç bir əsası yoxdur\nAzərbaycanın Contact.az internet saytı Wikileaks saytına istinadən Amerikanın Azərbaycandakı səfirliyinin daha bir neçə görüşlə bağlı Vaşinqtona göndərdiyi teleqramların mətnini dərc edib. Hesabatda İranın İnqilab Keşikçilərinin Bakıdakı fəaliyyəti əks olunub\nAzərbaycan prezidentinin mətbuat xidməti Wikileaks internet saytının Azərbaycanla bağlı yaydığı məlumatlara münasibət bildirib.\nMətbuat xidmətinin açıqlamasında deyilir ki, saytda Azərbaycan prezidenti İlham Əliyevə aid edilən fikir və mülahizələr qətiyyən həqiqəti əks etdirmir və onların heç bir əsası yoxdur. “Bu materiallar Azərbaycanın qonşu dövlətlərlə münasibətlərini korlamaq, ölkə başçıları arasında inamsızlıq və etimadsızlıq yaratmaq məqsədi daşıyan açıq təxribatdır. Prezidentin leksikonunda saytda ifadə olunmuş jarqon ifadələr, kəskin və emosional dəyərləndirmələr mövcud deyildir. Azərbaycan Respublikası heç zaman qonşu dövlətlərin daxili siyasət məsələlərinə qarışmayıb və hər zaman region dövlətləri ilə mehriban qonşuluq əlaqələrinin saxlanılmasına, inkişaf etdirilməsinə xidmət edən şəffaf siyasət yürüdüb. Azərbaycan prezidenti istənilən görüş və çıxışlarında milli maraqlardan irəli gələn fikirləri açıq-aydın ifadə edib. Ölkənin xarici siyasəti həmişə müstəqil, davamlı, məntiqli və səmimi olub”, - deyə mətbuat xidmətinin məlumatında qeyd edilir.\nAzərbaycanın Contact.az internet saytı isə bu gün Wikileaks saytında istinadən Amerika səfirliyinin Amerika rəsmilərinin Bakıda keçirdiyi daha bir neçə görüşlə bağlı Vaşinqtona göndərdiyi teleqramların mətnini dərc edib.\nContact.az saytı bildirir ki, ABŞ-ın Bakıdakı səfirliyindən Vaşinqtona göndərilmiş 10 diplomatik teleqram arasında keçmiş səfir Enn Dersin 6 mart 2009-cu ildə göndərdiyi məxfi teleqram var. Məktub beynəlxalq sanksiyalara zidd olaraq, İran pullarının Azərbaycanda yuyulması faktlarına həsr edilib.\nMəktubda deyilir ki, bir çox iranlılar guya fərdi sahibkarlıqla məşğul olmaqla, İran hökumətinin pullarını Bakıda leqallaşdırırlar. Bu «fərdi» biznes zavod və fabrikləri, firma və şirkətləri, ticarət obyektlərini əhatə edir. Bunun nəticəsi İran İnqilab Qvardiyası üçün avadanlıq alınması, İran hökuməti üçün pul qazanılmasıdır.\nİran sahibkarları haqqında məlumat Bakıdakı İran və Azərbaycan mənbələrindən əldə olunub.\nBelə biznesmenlər arasında böyük tacir Camal Ələvinin (prezident Əhmədinejadın yaxın qohumu) adı çəkilir. O, "Tavanee Marzneshinan Fedayan" firmasına rəhbərlik edir, Bakıda evi var və tez-tez Azərbaycana, Rusiyaya, Çinə və Qazaxstana səyahət edir.\nOnun Lotfi adlı yaxın köməkçisi – İnqilab Qvardiyasının zabitidir, Malayziya, Sinqapur, Türkiyə, Dubay və başqa yerlərdə kəşfiyyat məlumatlarının toplanması və avadanlıq alqısı ilə məşğul olur.\nAdil Şəhrəbani – Bakıda Bank Melli İranın keçmiş meneceridir. Bu bankın Bakıda Xalq Bank-la sıx işgüzar əlaqələri var. Şəhrəbani İranın «Məzlumlar Fondu» (Banyadeh Mostazafan) ilə sıx əməkdaşlıq edir.\nO, Qarabağdan qaçqın düşmüş Azərbaycanlılara maliyyə yardımı göstərən digər İran fondlarına yardım edir, bəzi ailələrə ayda 300 manata qədər vəsait ayırır.\nBu yaxınlarda Şəhrəbani İrandan 5 milyon dollar nağd pul gətirib. Bu vəsait nağd vəsait şəklində müxtəlif biznes növlərinə yatırılıb.\nKamal Dərviş – İnqilab Qvardiyasının generalıdır. O və üç qardaşı 10 ildir Azərbaycanda işləyir. İranda böyük infrastruktura və özəl yollara malikdir. Nəqliyyat naziri Ziya Məmmədovla əməkdaşlıq edir və onun vasitəsilə Azərbaycanda ən azı 8 yolun (Bakı-Astara, Bakı-Quba və s.) tikintisinə podrat alıb.\nBakıdakı İran mənbələri iddia edirlər ki, Dərvişlər İran kəşfiyyatı ilə əlaqəlidirlər. Bunun sübutu Dərvişin xarici ölkələrə sərbəst gedib-gəlməsidir, baxmayaraq ki, İnqilab Qvardiyasının zabitlərinə bu, qadağan edilib.\nCəmşid Mahmudoğlu – Türkiyə vətəndaşlığı olan İran azərbaycanlısıdır. Bank of Baku-nun böyük səhmdarıdır. İranın sabiq prezidenti Rəfsəncaninin oğlunun iş ortağıdır.\nBakıda keçmiş iqtisadi inkişaf naziri Fərhad Əliyevin tərəfdaşı olub. Sonuncunun həbsindən sonra onun payı Ziya Məmmədov və Azərbaycan prezidentinin mühafizə xidmətinin rəisi Vaqif Axundov arasında bölünüb.\nŞəhram Oromi – Türkiyə vətəndaşlığı olan İran azərbaycanlısıdır. Ticarət şirkəti var, Yaxın və Orta Şərqdə və Rusiyada fəal işləyir. 1995-ci ildən Hyundai-nin Azərbaycandakı distribütorudur.\nBu yaxınlarda İran rəhbərliyinin göstərişi ilə səhmlərinin böyük hissəsini Bank of Baku-ya satıb.\nAğai Əsgər – ofisi metronun“Nizami” stansiyasının yaxınlığında yerləşən özəl şirkətin sahibidir. Formal biznesi Azərbaycan vasitəsilə Rusiyadan İrana taxta ticarətidir. İranın Bakıdakı Mədəniyyət nümayəndəliyi ilə siyasi məsələlər üzrə sıx əməkdaşlıq edir. O, Bakıda Media Center-də İsrail əleyhinə «İslam dünyası» konfransının təşkilinə kömək edib.\nAğai Əsgərin Bakıda iki evi var və tez-tez İran din xadimləri, İran məmurlarının və İnqilab Qvardiyasının böyük zabitlərinin qohumları üçün qəbullar təşkil edir. İran hökuməti ilə sıx əlaqələri var.\nCəbrail Naved – Azərbaycan Dövlət Neft Şirkəti ilə işgüzar əlaqələri var və neft quyularının qazılması üçün digər materialların qanunsuz ticarəti ilə məşğuldur. O, Naxçıvan vasitəsilə Rusiyadan İrana malların idxalını asanlaşdırmağa yardım edir.\nBakıda «Hüseyniyyə» İran məscidinin rəhbəri Ocaqnecadın yaxın dostudur. Sonuncu İran ayətullahı Meşkininin oğlu və ayətullah Xameneyinin Azərbaycandakı şəxsi nümayəndəsidir.\nSəfa Naved – Cəbrail Navedin oğlu – Bakıda Qafqaz Universitetinin məzunudur, hazırda İran səfirliyinin işçisi və İnqilab Qvardiyasının zabitidir. O, Azərbaycanda iranlı tələbələrlə əlaqələrə görə məsuliyyət daşıyır və onları izləyir.\nƏsgər Cəbbari – Bakıda iranlılar arasında yaxşı tanınan iki nəfərdən biridir. Rəsmi biznesi İsfahanda İnqilab Qvardiyasına məxsus zavodda istehsal olunan mərmərin idxalıdır.\nSabir Şahin – Azərbaycan vasitəsilə İran və Rusiya arasında narkotik alverçiləri ilə əlaqəsi olan məşhur kriminal fiqurdur. Mərmər dükanı və Bakının mərkəzində kafesi var.\nContakt.az saytı xatırladır ki, bir müddət əvvəl ABŞ maliyyə nazirinin müavini Levi Bakıya gəlib və Azərbaycan hökumətinə sanksiyaları pozaraq, İranla işləyən firma və şirkətlərin, habelə bankların siyahısını təqdim edib.\nSayt bildiriri ki, Wikileaks saytında dərc edilmiş Amerika səfirliyinin növbəti teleqramı səfir vəzifəsini icra edən Ceyson Xaylandın prezident İlham Əliyev və Xarici İşlər naziri Elmar Məmmədyarovla görüşü haqqında hesabatı əks etdirir.\nİlk söhbət 23 noyabr 2006-cı ildə təkbətək olub və İranla bağlı vəziyyətə aid olub. Diplomatın yazdığına görə, prezident Əliyev kəskin şəkildə bildirib ki, ABŞ hökumətinin İrana qarşı siyasəti özünü doğrultmayıb və o, bu siyasəti başa düşmür. İran özünə arxayındır və özünü rahat hiss edir.\nŞəxsi görüşləri zamanı Əhmədinejad Əliyevə bildirib ki, o, nüvə məsələsi ilə bağlı "körpüləri yandırıb" və Əliyevə birbaşa xəbərdarlıq edib ki, hansı ölkə ərazisindən hücuma məruz qalsa, həmin ölkəyə hücum edəcək.\nCənab Əliyev hesab edir ki, İran həmişə Azərbaycana qarşı hansısa addım ata bilər və Bakının siyasəti mümkün riskləri minimuma endirməlidir.\nDekabrın 14-də nazir Məmmədyarovla təkbətək görüşdə nazir bildirib ki, İran hərbi əməliyyatların başlanmasına cavab vermək üçün müxtəlif ssenarilər hazırlayır. Azərbaycan hesab edir ki, İran Xəzərdə Azərbaycanın maraqlarına qarşı təxribatlar edəcək.\nBelə təxribatların təzahürü kimi nazir Nardarandakı nümayişi, "Sənət" qəzetində islam əleyhinə məqaləni, İranda Azərbaycan Konsulluğu qarşısındakı mitinqləri qeyd edib. "Bu, bizə bir işarədir ki, onlar Azərbaycanın NATO-ya doğru irəliləməsini gözləməyəcəklər", deyə nazir bildirib. O, həmçinin İranın ali lideri Xameneyinin bu yaxınlarda səsləndirdiyi bəyanatı xatırladıb ki, Azərbaycan NATO ilə münasibətdə rahat olmamalıdır. Nazirin sözlərinə görə, İran Qarabağ münaqişəsinin tənzimlənməsini istəmir, çünki bu, Bakının təzyiq altından çıxmasına imkan verəcək. O, həmçinin hesab edir ki, Rusiya və İranın bu məsələ üzrə mövqeləri bir-birinə yaxındır.\nCənab Məmmədyarov təkrar edib ki, iranlılar müxtəlif "ssenarilər" hazırlayırlar: ABŞ və ya İsrail nüvə məsələsində İrana təzyiqi gücləndirərsə, buna necə reaksiya verəcəklər?\nNazir hesab edir ki, İrana qarşı hərbi əməliyyatlar aparılarsa Azərbaycan bu ölkə üçün "hədəf" olacaq və təxribat üçün ən çox ehtimal olunan yer Xəzər olacaq, belə ki, Xəzərin statusu müəyyən edilməyib və İran burada da fəaldır.\nİran həmçinin sosial problemlər yaradaraq, Naxçıvan üçün də çətinliklər yarada bilər (məsələn, avtobusların dayandırılması).\nCənab Məmmədyarov hesab edir ki, İran Qarabağ münaqişəsinin tənzimlənməsini istəmir, çünki bu, Azərbaycanı qüvvətli edəcək, habelə İranın azərbaycanlı əhalisinin suverenliyə marağını artıracaq.\nPrezident İlham Əliyev Brüsseldə çıxışında açıq-aşkar bildirib ki, Azərbaycan NATO ilə əməkdaşlığı dərinləşdirməyə davam edəcək. Cənab Əliyev hesab edir ki, əməkdaşlığın genişləndirilməsi və NATO-nun regionda daha çox iştirakı sabitlik gətirəcək.\nO NATO-nun Riqa Sammitinin bəyanatının regional münaqişələr haqqında 43-cü maddəsindən çox razıdır, bu, ona NATO ilə əməkdaşlıqda Azərbaycan üçün fayda görməyən müşavirləri nəzarətdə saxlamağa imkan verir.\nDiplomat öz hesabatında Tehranın Jomhouri İslami qəzetində ali lider Xameneyinin məqaləsi kimi təqdim edilmiş yazıya diqqət çəkir. Məqalədə Qərbyönlü mövqeyinə görə Azərbaycanın ünvanına hədələr yer alıb.\nCeyson Haylandın öz şərhində bildirilir ki, Vaşinqton Tehranın təcavüzkarlığının artdığını nəzərə alaraq, bu məsələdə Azərbaycanın problemlərinə diqqəti artırmalıdır.\nMüstəqil şərhçilər bir çox hallarda Wikileaks saytında dərc edilən hesabatların reallığı əks etdirdiyini bildirib. Maliyyə məsələləri üzrə ekspert Anar Xanbəyli “Amerikanın səsi” radiosuna müsahibəsində Azərbaycanda mövcud bankların fəaliyyət göstərdiyini deyib. “Ancaq, bankların səhmdarları arasında hesabatda göstərilən adlar yoxdur. Ola bilər ki, deyilənlər dolayısı ilə təsdiqini tapsın”.\nSiyasi şərhçi Şahin Hacıyev siyasi sahə ilə bağlı hesabatların Azərbaycandakı mövcud vəziyyəti tam əks etdirdiyini bildirib. Onun fikrincə, bu hesabatlar təhlükəli tendensiyalar da yarada bilər. “Xüsusilə Azərbaycan-İran, Azərbaycan-Rusiya və Azərbaycan-Türkiyə münasibətlərində gərginliklər yaşana bilər. Bununla yanaşı, İlham Əliyevin mövqeyi reallığı əks etdirir”, - deyə o qeyd edib.


Koronavirus daha 42 can aldı: 3705 yoluxma, 4210 sağalma – medpress.az\nDərc olunub: 19 Dekabr 2020 22 Dekabr 2020 . Bu Ceyhun İsmayılov\nAzərbaycan Respublikasında koronavirus infeksiyasından 4210 nəfər müalicə olunaraq sağalıb, 3705 yeni yoluxma faktı qeydə alınıb.\nMedpress.az Nazirlər Kabineti yanında Operativ Qərargaha istinadən xəbəb verir ki, COVID-19 üçün götürülən analiz nümunələri müsbət çıxmış 42 nəfər vəfat edib.\nHazırkı dövrədək ölkəmizdə 199 min 127 nəfərin koronavirus infeksiyasına yoluxması faktı müəyyən edilib. Onlardan 135 min 462 nəfər müalicə olunaraq sağalıb, 2175 nəfər vəfat edib. Aktiv xəstə sayı 61490 nəfərdir.\nÖtən müddət ərzində 2 milyon 49 min 239 test aparılıb. Bugünkü test sayı isə 17931-dir.\nCOVİD-19, Rəsmi rubrikalarında dərc olunub. Açar sözlər: COVİD-19, koronavirus, rəsmi\nAzərbaycan nə qədər vaksin alacaq?


Tanınmış jurnalistin qızı: "Məni 700 baldan sadə bir sual ayırdı" - AzEdu.az AZƏRBAYCAN TƏHSİL PORTALI\nTanınmış jurnalistin qızı: "Məni 700 baldan sadə bir sual ayırdı"\nAli məktəbə qəbul imtahanlarında 700 bal toplayan abituriyentlər mediada xeyli işıqlandırıldı. Amma bir sualla kölgədə qalanlar da az deyil.\nFins.az saytının rəhbəri, tanınmış jurnalist Əli Əhmədovun qızı Maya Əhmədzadə də üçüncü qrup imtahanlarında 696 bal toplayıb.\nAzEdu.az saytı Türkiyə Dəyanət Vəqfi Bakı Türk liseyinin şagirdi Maya Əhmədzadə ilə müsahibəni təqdim edir:\n-Müsahibəyə ənənəvi sualdan başlayaq: bu balı toplamaq üçün necə hazırlaşdınız? Gündəlik dərs rejiminiz necə idi?\n-Əlbəttə ki, 696 balı toplamaq üçün çox oxumaq lazım idi. 9-cu sinfədək elə də üstünə düşmürdüm, amma son siniflərdə daha çox oxumağa başladım.\nMəktəbimiz də buna çox yaxşı şərait yaratdı. Əlavə heç bir hazırlığa getməmişəm. Müəllimlərimiz bəzən dərsdən sonra da bizimlə məşğul olur, həm də mənəvi dəstək göstərirdilər. Onlar çoxlu əlavə testlər işlətsələr də, bununla kifayətlənmir, evdə də özüm çalışırdım. Son bir həftəni səhərdən axşamacan oxuyurdum. Əvvəllər isə ən azı gündə 3-4 saat dərslə məşğul olurdum.\n-Bütün günü dərs oxuyurdunuz. Bəs yuxu rejiminizi necə tənzimləyirdiniz?\n-Açığı, həmişə bütün günü oxuduğumu deyə bilmərəm. Bu, yalnız son bir həfəyə aiddir. Məktəbimizdə dərs elə yaxşı keçirilmişdi ki, fənlərdən bazam yaxşı idi. Hətta, bəzən yalnız kitabı vərəqləmək mənə kifayət edirdi.\nYuxu rejimim də çox yaxşı olub. Adətən, axşam saat 11-dən gec yatmıram. Həmişə səkkiz saatlıq normal yuxumu alıram.\n-Gündəlik dərs rejiminizi izah etdiniz. Bəs, zehni yorğunluğunuzu necə aradan qaldırırdınız?\n-Ümumiyyətlə, mən müxtəlif şeylərlə məşğul olmuşam. 11-ci sinfin ortalarında hələ qəbul stresini çox hiss etmirdim. O zamanlar ingiliscə filmlər izləyirdim. Fransız dili öyrənir, ruscamı təkmilləşdirməyə çalışırdım. Əsasən dil öyrənməklə məşğul olurdum. Musiqiyə də qulaq asırdım. Hətta elmdə də sübut olunub ki, sakit səslə musiqi dinləmək insan beynini dincəldir.\n-3 dil biliyiniz var?\nXeyr, fransız dilini öyrənməyə yeni başlamışam.\n-Dil öyrənmək, sərbəst danışmaq üçün hansı metodlardan istifadə edirsiniz?\nKitab oxuyuram . Bədii ədəbiyyata xüsusi marağım var. Onu da deyim ki, bu, elə ingilis dilinin sayəsində olub. İngiliscə kitablar oxumaq məndə bədii ədəbiyyata maraq yaradıb. Dil öyrənən hər kəsə əcnəbi dildə kitablar oxumasını məsləhət görərdim. Bu həm dümyagörüşünü artırır, həm də dil biliyinin inkişafına kömək edir. Yalnız qrammmatikanı öyrənən adam 3 cümlə quran kimi qrammatik qaydaları düşünür. Amma kitab oxumaq adamda danışıq vərdişi yaradır.\n-696 bal toplamısınız. Cavablamadığınız bir sual hansı fəndən idi?\n-Riyaziyyatdan bir sualı cavablaya bilmədim. Ən sonda elə riyaziyyatı yoxladım. 25-ci sualda çaşıb qaldım. Üç bənd vardı. İlk ikisi düz idi. Kiçik bir şeyi diqqətdən qaçırdım. Həmişə yaxşı bildiyim bir düstur qəfil beynimdə qarışdı. Sonuncu, yəni 125-ci sualı yaza bilmədim.\n-Sizcə, 700 bal toplayanların savadları, yoxsa şansları daha artıq olur?\n-Mən şansa o qədər də inanmıram. Düzdür, bəzən olur ki, kimsə cavabı təsadüfən yazır, amma düz çıxır. Məncə, 700 toplayanların savadına şübhə ola bilməz. Oxuyub ki, o balı toplayıb. 700 bal toplayanlardan biri elə mənim sinif yoldaşımdır. Onun necə oxuduğunun şahidi olmuşam. Onların savadına şübhə etməzdim. Sadəcə 696 bal toplamaq bir az şansızlıqdır. Həmin an mən diqqətsizlik etdim.\n-Bu diqqətsizliyin səbəbi nə idi? Həyəcanlı idiniz?\n-Həyəcanlanırdım, amma müsbət mənada . Mənim hədəfim 700 bal idi. Sualların çox asan olduğunu görəndə çox həyəcanlandım. Sevindim ki, deyəsən 700 bal toplayacam.\n-Məhz, 700 bal toplamaq üçün ikinci dəfə imtahanda iştirak edəcəksiniz?\n-Kəsinliklə yox, heç kimə də məsləhət görməzdim. Çünki mən istədiyim fakültəyə düşmüşəm. 700 bal toplamaq mənim seçəcəyim universitet və fakültədə heç bir rol oynamayacaq. Yəni, bu, sırf şöhrətdən başqa heç nəyə yaramayacaq. O iki ayı daha lazımlı şeylərə xərcləyə biləcəyimə görə, şöhrət üçün sərf etməyə heyfim gəlir. Bu müddət ərzində daha lazımlı şeylər öyrənib dünyagörüşünü artırmaq olar.\nÜmumiyyətlə, artıq qəbul mərhələsini unutmaq istəyirəm. Çünki buna görə kifayət qədər stress çəkmişəm. Həm də onsuz da inanmıram ki, kimsə hazırlıqsız gedib 700 bal toplaya bilsin. Balımı 696-dan aşağı salmaq istəmərəm.\n-Ümumiyyətlə, mediada 700 bal toplayanlarla müsahibələr yayımlanır. Onları çox qabardırlar. Onlarla müqayisədə 696 bal toplayanlara qarşı olan diqqətsizlik sizi narahat etmir?\n-Qətiyyən, yox. Çünki mən bilirəm ki, 696 bal toplayanla 700 bal toplayanın biliyi arasında heç bir fərq yoxdur. Sırf şöhrət hərisliyi mənə elə də mənalı gəlmir.\n-İmtahan sonrası suallarınızı yoxlayanda 696 bal toplamağınız aydın oldu. Nə hisslər keçirdiniz? Bir sualı yazmadığınıza görə özünüzü günahlandırmısınız?\n-Düzünü desəm, 696 bal topladığımı öyrənəndə sevinməkdənsə, oturub ağladım. Çox əsəbiləşdim, özümü danladım. İnana bilmirdim. Düşündüm ki, bəlkə də əslində düz yazmışam, sadəcə, fikrimdə səhv qalıb. Sonda isə qərar aldım ki, əlimdən heç nə gəlmədiyi təqdirdə boşuna özümü üzməyə dəyməz.\n-Ətrafınızdakıların reaksiyası necə oldu?\n-Hamısı göstərdiyim nəticəyə görə çox sevindi. Xeyli düşünəndən sonra fikirləşdilər ki, 700 olsa daha yaxşı olardı. Məni 700 baldan çox sadə bir sual ayırdı. Tanışlarımdan ikinci imtahana girməyi məsləhət bilənlər də oldu. Amma mən buna çox kəskin reaksiya göstərdim.\n-Lisey bizi hər ay DİM tipli suallarla imtahan edirdi. Onlarda ballarım daha yaxşı olurdu. Amma DİM-in keçirdiyi imtahanda 635, 642, 657 bal topladım. Təbii ki, bu, zəif bildiyimdən olmurdu. Sadəcə, bəzən diqqətsizlik edirdim. Bilirdim ki, əsl imtahan deyil. Buna görə də həyəcanım olmurdu. O vaxtlar öyrənməyə üstünlük verirdim. Yəni, məndə “qoy səhv edim,amma öyrənim psixologiyası” var idi.\n- Hansı fakültəni seçməyi düşünürsünüz?\n-Əlbəttə ki, hüququ. Üçüncü qrupda çox abituriyent sırf yüksək bal topladığına görə hüququ seçir. Mənimisə həvəsim əvvəldən elə bu fakültəyə idi. Amma bir az da şöhrətpərəstlikdən, bunu bacaracağımı bildiyimə görə 700 toplamağı da qarşıma məqsəd qoymuşdum.\n-Hüququn sırf hansı sahəsi üzrə ixtisaslaşmaq istəyirsiniz?\n-Marağım daha çox cinayət hüququnadır. Amma o sahəni seçəcəyimi düşünmürəm. Bu, sadəcə oxuduğum dedektiv kitabların təsirindəndir. Mülki hüquqa da marağım var. Əslində, məsələni hələ dəqiqləşdirməmişəm. Gələcəkdə seçim edərkən vəziyyəti bir də götür- qoy edəcəm.\n-Yalnız dedektiv kitablar oxuyursunuz?\n-Dedektiv, tarixi, dram- hər şey. Romantik romanları çıxmaq şərti ilə hamısını sevirəm.\n-Romantik romanları sevməmə səbəbiniz nədir?\n-Bilmirəm, nədənsə mənə o janr çox sıxıcı gəlir.\n-İmtahandan sonrakı təəssüratlarınız necə idi? Əsas çəyinliyiniz hansı fəndən oldu?\nƏminəm ki, hamı bu suala ədəbiyyat deyə cavab verərdi. Bir neçə şübhəli sualım vardı. Ədəbiyyatdan 25 sualı da düz yazdığımı öyrənəndə artıq əmin oldum ki, 700 bal toplayacam. Riyaziyyatdan hansısa sualı yaza bilməyəcəyim heç ağlıma da gəlməzdi. Digər fənlərin testləri isə elə də çətin deyildi. Təkcə Azərbaycan dilində çaşdırıcı suallar var idi. Tarix, İngilis dili və riyaziyyatın testləri tamamilə asan idi.\n-İmtahan çıxanda yəqinki 700 bal toplayacağınızı düşünürdünüz...\n-Bəli, buna çox əmin idim.\n-Müqayisə etsək bu balı toplamanızda müəllimlərinizin, yoxsa sizin zəhmətiniz daha çox olub?\n-Məncə hər ikisinin rolu çox olub. Çünki mən 9-cu sinifdə dərsimə çox da diqqət etmirdim. Bəzən dərsə qulaq asmırdım. Amma bu ildən müəllimlərimin əməyini daha çox hiss etdim. Müəllimlərimə böyük təşəkkür düşür. Çünki, onların yaratdığı şərait, nizam-initizam mənə xeyli kömək etdi. Amma təbii ki, özüm də çox zəhmət çəkdim. Burada hər şeyin rolu var.\n-Hansısa xüsusi istedadınız var?\n-Xeyr! Burada o qədər də mükəmməl olduğumu deyə bilmərəm. İstəyəndə rəsm çəkə bilirəm. Amma musiqi alətlərində qəti bacarığım yoxdur. Bir ara rəqsə getsəm də, alınmadı. Gördüm ki, mənlik deyil. Amma bu yay skiripkada ifa etməyi öyrənəcəm. Bunu qarşıma məqsəd qoymuşam.\n-Atanız jurnalistdir. Dərslərdən vaxt tapıb medianı, xüsusilə də televiziya verilişlərini izləyirdiniz?\n-Yalandan televiziya izlədiyimi deyə bilmərəm. Verilişlərə elə də marağım yoxdur. Televizora yalnız filmləri, bir də atamın iştirak etdiyi verilişləri izləmək üçün baxıram. Amma ümumi televiziyaya marağım yoxdur.\n-Təhsilinizi Azərbaycanda, ya xaricdə alacaqsınız?\n-Təhsilimi Türkiyədə davam etdirmək, magistratura oxumaq üçün isə Fransaya getmək istəyərəm. Amma oranın imkanlarını hələ ki, çox da araşdırmamışam. Türkiyədə ya Qalatasaray, ya da İstanbul Universitetinini seçməyi düşünürəm. Çünki Qalatasarayda hüquq fransızca da tədris olunur.\n-Təhsilinizi xaricdə davam etdirmək istəyiniz nədən irəli gəlir? Buradakı təhsil sizi qane etmir?\n-Açığı, buradakı təhsil məni qətiyyən qane etmir. BDU-da oxuyan bəzi tanışlarımdan eşitmişəm ki, orada qiymət kəsmək, rüşvət halları çox olur. Mən hüquqşünas olacağıma görə, hüquqsuzluq olan yerdə oxumaq istəməzdim.\n-Bəs xaricə çıxış imkanlarınız məhdud olsaydı, hüquq fakültəsini hansı Azərbaycan universitetində oxuyardınız?\n-Yəqin ki, ya Azərbaycan Diplomatik Akademiyası, ya da Bakı Dövlət Universitetini seçərdim.\n-Belə uğur qazanmaları üçün abituriyentlərə nə məsləhət görərdiniz? Hazırlıq prosesində nələrə diqqət etsinlər?\n-Hazırlıqdan əlavə ilk məsləhət biləcəyim şey odur ki, qarşılarına məqsəd qoysunlar. Məsələn, kimdənsə niyə 3-cü qrupu seçdiyini soruşanda cavab verir ki, riyaziyyatı bilmədiyimə görə. Və ya deyirəm hansı fakültəni istəyirsiniz? Deyirlər, “hüququ istəyirəm, balım çatmasa tərcüməni seçəcəm”. Mən belə hallara qarşıyam. İlk növbədə hədəflərini əvvəldən bilmələrini məsləhət görürəm. Bala, fənnə görə qətiyyən qrup seçmək olmaz. Çünki cəmi bir neçə il oxuyacayıq. Amma 65 yaşımızadək işləyəcəyik, sevdiyimiz işlə məşğul olmalıyıq. Qarşına məqsəd qoyandan sonra istənilən balı toplamaq olar. Bizim gənclər savadsız deyil. Baxıram ki, hər il ballar artır. Sadəcə nə istədiklərini bilməlidirlər. Təkcə imtahanda yaxşı bal yığmaq yox, həyatda uğur qazanmaq üçün çalışmalıyıq.\nBu bölməyə aid digər xəbərlər Tanınmış jurnalistin qızı: "Məni 700 baldan sadə bir sual ayırdı"


MƏDƏNİYYƏT 01 avq 2021, 20:47\n“Euronews” telekanalı Azərbaycan muğamından bəhs edən süjet hazırlayıb.\nSüjetdə bu qədim musiqinin hər bir azərbaycanlının qəlbində özünəməxsus yerə sahib olduğu bildirilir.\nSüjetin qəhrəmanlarından biri, muğam ifaçısı Namiq Aslanov muğamın not üzrə deyil, ağızdan ağıza ötürülərək ifa edildiyini, bu səbəbdən improvizasiyalarla zəngin olduğunu qeyd edir.\nHəmçinin, videomaterialda Zahid Vələdovun timsalında ağacoyma sənətkarları tərəfindən tarın hazırlanması haqqında da izləyicilərə məlumat verilir. Bu qədim musiqi alətinin istehsalı və ifaçılığının YUNESKO-nun qeyri-maddi mədəni irs siyahısına salındığı vurğulanır.


Zakir Həsənov daha 2 generalı işdən\nZakir Həsənov daha 2 generalı işdən çıxardı\n10:40 29 Oktyabr 2013 Oxunub : 1912\nNazirlikdə növbəti kadr dəyişikliyi\nMüdafiə Nazirliyində yenidən kadr dəyişikliyi həyata keçirilib. Hərbi ekspert Üzeyir Cəfərovun AzVision.az-a bildirdiyinə görə, ötən gün müdafiə naziri general-polkovnik Zakir Həsənov nazirliyin Arxa Cəbhə İdarəsinin rəisi vəzifələrini icra edən general-mayor Piri İsrafilovu tutduğu vəzifədən azad edib.\n“Adıçəkilən general bu il 26 iyun tarixində bu rütbəyə layiq görülənlərdəndi. Və onun general olması bir çoxları üçün şok effekti yataratmışdı. O nazirliyin Yanacaq-sürtkü materiallarına cavabdehlik daşıyan şəxs idi”.\nEkspertin sözlərinə görə, Silahlı Qüvvələrin Akademiyasının rəisi general-mayor Nəcəf Qəmbərov da vəzifəsindən çıxarılıb.\n“Onun yerinə isə son günlər mətbuatın dostu olan general-mayor Altay Mehtiyevin təyin olunduğu bildirilir. Digər maraqlı bir xəbər isə Heydər Əliyev adına Azərbaycan Ali Hərbi Məktəbinin rəisi vəzifələrini icra edən polkovnik Mirzəli Yusifovla bağlıdır. Uzun müddət Müdafiə Nazirliyinin Mühafizə Alayının komandiri olmuş bu şəxs də verilən məlumata görə tutduğu vəzifədən kənarlaşdırılıb. Və hesab edirəm ki, bu da düzgün qərardır. Çünki, bu şəxs Qarabağ savaşının ən qızğın çağında Murovdağda yerləşən hərbi hissəyə təyinat almasına baxmayaraq xidmət yerinə deyil, Rusiyaya getmişdi. Sonra isə çox müəmmalı şəraitdə MN-də peyda oldu və vəzifəyə təyinat aldı.\nHərbi Məktəbin zabitlərindən biri polkovnik Mübariz Rzayev MN-nin komendantı təyin edilib. Müdafiə Nazirliyində elə bir şok təyinat həyata keçirilib ki, şəxsən mən inanmaq istəmədim və gözləyirəm ki, Nazirlik təmsilçiləri özləri buna aydınlıq gətirsinlər. Olmazsa gün ərzində ehtiyatdan gətirilmiş bir baş leytenantın mühüm bir ocağa necə və niyə rəhbər təyinatına münasibət bildirəcəyik. Şəxsən bu yanaşma hesab edirəm ki, anlaşılan deyil. Belə olmaz. Digər təyinatlar da həyata keçirilib”.


RATİ-nin nümayəndəsi və ofisin sahibi prokurorluqda dindirilib\nRATİ-nin ofisinin qapıları möhürlənib\nReportyorların Azadlığı və Təhlükəsizliyi İnstiutunun (RATİ) hüquqşünası Günay İsmayılova cümə axşamı Ağır Cinayətlərə dair İşlər üzrə İstintaq idarəsində 3 saatdan artıq dindirilib. Dindirmə vəkil Yalçın İmanovun iştirakı ilə keçirilib.\nDindirmə bir sıra yerli və xarici QHT-lərə qarşı cinayət işilə bağlı aparılıb. Hər iki şəxsdən istintaq sirrini yaymamaq haqda iltizam alınıb.\nProkurorluq G.İsmayılovaya istintaqın icazəsi olmadan xaricə getməyin yolverilməz olduğunu bildirib.\nBu gün yerli vaxtla saat 10-da Reportyorların Azadlıq və Təhlükəsizliyi İnstitutunun (RATİ) nümayəndəsi Günay İsmayılova və RATİ-nin icarəyə götürdüyü ofisin sahibi Şərqiyyə Hüseynova Baş Prokurorluğun Ağır Cinayətlərə dair İşlər üzrə İstintaq İdarəsində dindirilib.\nGünay İsmayılova Amerikanın Səsinə bildirib ki, ona çağırış vərəqi göndərilməyib, müstəntiq şahid qismində dindirilməsi üçün telefonla dəvət edib. G.İsmayılovanın dindirilməsində vəkil Yalçın İmanov iştirak edir.\nŞərqiyyə Hüseynova isə Amerikanın Səsinə deyib ki, onu sadəcə dəvət ediblər. “Mən evinmi qanuna uyğun olaraq icarəyə vermişəm. Müqaviləm var və vergi öhdəliyimi vaxtında yerinə yetirirəm. İndi evimin qapılarını istintaq orqanı möhürləyib. Səbəbi mənə bəlli deyil. Evimi icarəyə verməklə ailəmi dolandırıram” , deyə o narazılığını bildirib.\nAvqustun 8-də Baş Prokurorluğun Ağır Cinayətlərə dair İşlər üzrə İstintaq İdarəsi RATİ-nin ofisində axtarış aparıb. Ofisdən 15 kompüter (prosessor və monitor), 7 noutbook, 3 kamera, 12 fotoaparat, çoxsaylı yaddaş kartları, 200-dən çox video kaset, 200-dək disklər, 20-dən çox hard disklər, təhlükəsizlik kamerasının yaddaş diski, çoxsaylı sənədlər, - qrant müqavilələri, mühasibatlıq sənədləri, hüquqi sənədlər, möhürlər götürülüb. RATİ-nin direktoru Emin Hüseynovun ata evindən isə anasına məxsus kompüter, planşet və bir neçə sənəd götürülüb.\nAvqustun 10-da isə prokurorluq RATİ-nin ofisinin qapılarını möhürləyib. Bununla da təşkilatın fəaliyyəti faktiki olaraq dayanıb.\nBu ilin mayında Azərbaycanın bir sıra qeyri-hökumət təşkilatları və xarici qeyri-hökumət təşkilatlarının filial və nümayəndəliklərinin fəaliyyətlərində aşkar edilmiş qanun pozuntuları faktlarına dair Ədliyyə Nazirliyindən Baş Prokurorluğa daxil olmuş materiallar üzrə Cinayət Məcəlləsinin 308.1 (vəzifə səlahiyyətlərindən sui-istifadə və 313-cü (vəzifə saxtakarlığı) maddələri ilə cinayət işi başlanıb. Cinayət işi üzrə çoxsaylı ev və ofislərdə axtarış aparılıb. Çoxsaylı QHT-lərin və fiziki şəxslərin bank hesablarına həbs qoyulub. Artıq 4 nəfər QHT fəalı həbs edilib.\nEmin Hüseynov haradadır: ABŞ səfirliyi təkzib edir, prokurorluq, ailə üzvlərində məlumat yoxdur\nEmin Hüseynovdan xəbər yoxdur


Ötən ay Gəncədə 887 avtomobilə fərqlənmə nişanı verilib\n27 Fevral 2007 19:17 (UTC+04:00)\nAzərbaycan, Gəncə/müxbir Trend V.Məmmədov/Ötən ay Gəncədə 887 avtomobilə fərqlənmə nişanı verilib. Bu barədə 1 saylı Regional Nəqiliyyat Məhdud Məsuliyyətli Cəmiyyətin rəisi Şəmistan Nağıyev məlumat verib.\nMüsahibin sözlərinə görə, verilən fərqlənmə nişanlarından 476-sı avtobuslara, 334-ü yük avtomobillərinə, 77-si isə taksilərə verilib. Bunun nəticəsində dövlət büdcəsinə 221 139 manat vəsait daxil olub.\nŞ.Nağıyev həmçinin onu da bildirib ki, ötən il departament tərəfindən 10 031 fərqlənmə nişanı verilib.\nQeyd edək ki, 1 saylı Nəqiliyyat Departamenti bu ilin yanvar ayından etibarən hər həftə mütəmadi olaraq reydlər keçirir. Aparılan reydlər nəticəsində 50-yə qədər avtobus və taksi sürücüsünün sürücülük vəsiqələri fərqlənmə nişanı olmadığına görə alınıb.


Ermənistan biabırçı şəkildə təslim oldu - TƏHLİL » TEHSIL-PRESS Agentliyi\nAzərbaycan və Ermənistan arasında başlanan hərbi əməliyyatlar öz sonuna çatdı. Təbii ki, xalqımızın siyasi və hərbi qələbəsi ilə. Azərbaycan Respublikasının Prezidenti İ.H.Əliyev, Ermənistan Respublikasının baş naziri N.V.Paşinyan və Rusiya Federasiyasının Prezidenti V.V.Putinin imzaladığı birgə bəyanatın tarixi əhəmiyyəti var. Söhbət Ermənistanın hərbi kapitulyasından gedir. 30 il ərzində münaqişənin həll edilməsiylə bağlı qeyri-konstruktivlik nümayiş etdirən, hər dəfə bir bəhanəylə danışıqları pozan Ermənistan hərbi əməliyyatların nəticəsində biabırçı şəkildə məğlub olaraq Azərbaycan qarşısında diz çökdü. Bu, o Paşinyan, Tonoyan, Sarkisyan və Arutunyan idi ki, son 2 il ərzində Azərbaycana meydan oxumaq və işğal altındakı torpaqları geri qaytarmaq əvəzinə Qarabağla sərhəd olan digər rayonlarımızı da işğal etmək istəyirdilər. Lakin bu dəfə tale üzünü Ermənistandan həmişəlik çevirdi. Ali Baş Komandan və şanlı ordumuz mənfur erməni hərbi-siyasi xuntasını diz çökdürərək ermənilərin əsrlərlə davam edən “Böyük Ermənistan”, “dənizdən dənizə” strategiyalarını həmişəlik tarixin zibilliklərinə atdı.\nXəbərin tarixi: 11.11.2020 / 10:34


Hava şəraiti meteohəssas insanlar üçün əlverişli olacaq » Qafqazinform.az\nEkologiya və Təbii Sərvətlər Nazirliyinin Milli Hidrometeorologiya Departamentindən Qafqazinform.az-a verilən məlumata görə, Bakıda və Abşeron yarımadasında havanın dəyişkən buludlu olacağı, arabir tutulacağı, gün ərzində əsasən yağmursuz keçəcəyi gözlənilir. Gecə və səhər bəzi yerlərdə duman, zəif çiskin olacaq. Şimal-qərb küləyi əsəcək, gündüz cənub küləyi ilə əvəzlənəcək. Havanın temperaturu Abşeron yarımadasında gecə 6-9°, gündüz 13-17°, Bakıda gecə 6-8°, gündüz 14-16° isti olacaq. Atmosfer təzyiqi norma daxilində - 760 millimetr civə sütunu, nisbi rütubət gecə 70-80, gündüz 55-65 faiz təşkil edəcək.\nAzərbaycanın rayonlarında hava əsasən yağmursuz keçəcək, lakin gündüz bəzi dağlıq və dağətəyi ərazilərdə lokal qısamüddətli yağış yağacağı proqnozlaşdırılır. Gecə və səhər ayrı-ayrı yerlərdə duman olacaq. Qərb küləyi əsəcək. Havanın temperaturunun gecə 5-10°, gündüz 16-21° isti, dağlarda gecə 0-5°, gündüz 7-12° isti olacağı bildirilir.\nSinoptiklərin tibbi-meteoroloji proqnozuna görə, aprelin 9-10-da Abşeron yarımadasında mövsümə uyğun mülayim hava şəraiti gözlənilir ki, bu da meteohəssas insanlar üçün əsasən əlverişlidir.\nPrezident Vaqif Axundov və Хüsusi Dövlət Mühafizə Хidmətinin bir qrup hərbi qulluqçusunu təltif edib - SİYAHI\nApreldə vergi orqanlarına daxil olan müraciətlərin 72,9 faizi müsbət həll olunub\nCavid Qurbanov: Bakı-Tbilisi-Qars dəmir yolu xəttinin rəsmi açılış mərasiminin oktyabrın 28-də keçirilməsi gözlənilir\nBotanika İnstitutunun əməkdaşları dron vasitəsilə tədqiqatlar aparırlar\nİnqilabi qərar: Xərçəngin müalicəsi artıq pulsuzdur\nXanəndə Könül Xasıyevaya Prezidentin fərdi təqaüdü təyin olunub\nİvanka Trampı heyran qoyan azərbaycanlı gənc ixtiraçı danışdı\nKoçaryan haqqında həbs qərarı çıxarılıb\nJah Khalibdən açıqlama: Azərbaycan ordusu...\nGüney Azərbaycanda kütləvi həbslər


Bürclərə görə sevdiyiniz kişinin xasiyyəti » Qadınla.Com - Qadınlar Birİncidir!\nQoç bürcü kişisi 21 Mart-20 AprelYerində dayana bilməyən, artan yaşına baxmayaraq gənc görünən, gənc davranan özlərinə xas fikirləri yaradıcı bir enerjiylə reallaşdıran təsir edici birini gördünüzsə, demək o tipik qoç kişisidir. Əgər, ağır qanlı birisinizsə sizə dözə bilməz, onun saatları hərəkətli bir axışa fokuslanmışdır. Öz fikir və düşüncələrinin doğruluğu mövzusunda sabit bir rəftarı vardır, haqsız olmaqdan və qarşısındakına çox haqq tanımaqdan xoşlanmaz. Çox comərddirlər, sevdikləri üçün asanca pul xərcləyərlər, sabah üçün plan etməzlər, lakin tipik qoç inadı tutduğunda hər kəsi dəli edəcək qədər eqoist, xoşgörüşsüz və düşüncəsiz ola bilərlər. İş həyatlarında hökm etmə arzularından ötəri sayılacaqları hörmətli bir status istəyərlər. Aşiq olan bir qoç kişisi isə həqiqətən çaşdırıcıdır, idealizm və romantiklik, yarıda buraxıb getməyi sevməyən bir aşiq, aldatmaq isə onun idealist düşüncələrinə ziddir. Yalnızca qısqancdırlar, bütün dünyanızın o olmasını istəyərlər. Bir tərəfdən müstəqil olmağınızı, başınızın çarəsinə baxa bilməyinizi, digər tərəfdən bir neçə addım arxasında dayanmağınızı istəyərlər. Buğa bürcü kişisi 21 Aprel-21 MaySəssiz, sakit, təmkinli, diqqətli, praktik amma yavaş hərəkət edən biridir. Olduqca səbirlidir, amma damarına basdığınızda qırmızı görmüş kimi hücuma keçə bilər. Təbii olan hər şeyi sevər. Sakit quruluşu səbəbindən balıq tutmaq, düşərgə etmək, göl sahilində bir evdə yaşamaq, çiçəklərlə, digər bitkilərlə məşğul olmaq, uzun gedişlər etmək xoşuna gedə bilər. Sizi tez-tez yeməyə çıxarsa da anasının etdiyi yeməklərə bənzəyən yeməklər yemək xoşuna gələcək. Bəzən özü də yemək bişirməyə çalışa bilər, aman diqqət yetirin. Pul mövzusunda problemsizdirlər, ya çox qazanarlar ya da həyatlarını zəmanət altına alacaq qədər çalışdıqları üçün yorğun və kefsiz ola bilərlər, belə zamanlarda xasiyyətsiz olmalarını istəmirsinizsə istirahət etmələri üçün nə lazımdırsa edin. Aşiq bir öküz kişisi nəzakətli, fədakar, qoruyucudur. Musiqi romantikliyini hərəkətə keçirər. Xüsusi günləri unutmayacaq, sizə ən gözəl hədiyyələri alacaq biridir. Onun eşqi sadə və dürüstdür. Bu dürüstlük sizə sədaqətlə bağlı qalmasını təmin edəcək. Və comərd olacaq, qonaq qəbul etməkdən xoşlanacaq. Əkizlər Bürcü Kişisi 22 May-21 İyunYerində dayana bilməyən, nə edəcəyi, harada olacağı müəyyən olmayan iki insan tək bir bədəni paylaşır. İnsanlardan xoşlanan, isti, mehriban, danışmağı sevən, girdiyi hər mühitdə incə zarafatları və əyləncə tərzi ilə diqqətləri çəkən bir quruluşa malikdir. Hər an dəyişib fərqli bir şəxsiyyətə bürünə bilər, xoşbəxt isə bədbəxt, sakitsə hirsli ola bilər. Tez möhkəmlənən quruluşu çox dramatik davranışlara dözüm edə bilməz. Ümumiyyətlə öz zəka səviyyəsində, ya da onun üstündə bir yoldaş axtarar. Olduqca həqiqidir və şəxsiyyətsiz, kölə ruhlu biriylə olmaq istəməz. Hər ehtiyacınız olduğunda yanınızda olub, problemləri həll edəcəkdir . Maraqlı, ağıllı, həyəcan verici olması sizi xoşbəxt edərkən bir anda tənqidçi, səbirsiz, xasiyyətsiz, məsafəli və soyuq ola bilər. Əslində əkizlər sizə aşiqsə bu əyləncəli ola bilər. Əgər ruhi olaraq gözəl bir uyğunlaşma təmin edə bilsəniz, uzun və davamlı bir əlaqəniz ola bilər. Əkizlər kişiləri çox evlilik edərlər, amma bu yetkinlik dövrünü gözləmədən, gənc yaşda evlənsələr ola bilər. Bir an çox comərd, iki dəqiqə sonra çox xəsis ola bilər. . Bir an çox comərd, iki dəqiqə sonra çox xəsis ola bilər. Amma ümumiyyətlə comərddir. Pul və məlumatı yığmaq yerinə paylaşarlar. Davamlı orijinal fikirlər çıxararlar, hətta çıxara bilmədikləri zaman narahat olarlar. Əl və zəka tezliyi var, müvəffəqiyyətli bir iş adamıdır, amma inkişafa açıq, proyektlər çıxarmağa istiqamətli, ya da xəbərləşməyə, xəbərçiliyə istiqamətli peşələrdə daha müvəffəqiyyətli olarlar. Hər kəslə dost olarlar, qadın ya da kişi fərq etməz. Bu səbəblə onun qadınlarla əlaqələrini normal qarşılaya bilmək lazımdır. Özünə güvənilməməsi və səhv başa düşülməsi onu çox üzər.Xərçəng bürcü kişisi 22 İyun-23 İyulSəssiz sakit, nəzakətli, qəmli, evcil və həssas bir insandır. Xərçəngləri tanımaq uzun müddət ala bilər, hər kəsə güvənməzlər və sirr verməzlər, hətta uzun və davamlı yoldaşlarının belə bilmədiyi sirləri vardır. Ürəyi yumşaq və mehribandır. Ümumiyyətlə itirməkdən qorxduğu zaman pis davranar. Pulun verdiyi etibarı sevər, xərcləməkdən çox yığar, ödəmələrində çox dəqiqdir. Xəsis sayılmaz, amma lüks yaşamaq adına pul xərcləməyi sevməz. Sənətin içinə basdırılmışdır, şəkil, musiqi və digər mədəni hadisələrə aşiq xərşənglər belə pulun dəyərini yaxşı bilərlər. Həyatındakı ciddilik geyimi üçün də etibarlıdır. Bəzən gəzmək istəsə də xərçənglər ümumiyyətlə evcildir. İsti bir yuvaya və analarına çox bağlıdırlar. Anası onun üçün isti bir yuva təmin etmişsə, evi tərk etməsi uzun müddət ala bilər. Axtardığı insanı tapdığında romantik və həssas bir quruluşa bürünər, hədiyyələr verər, sevdiyini sevgiyə boğar. Amma axtardığı standartlar yüksəkdir. Evlənmək istədiklərində isə analarının onlara təmin etdiyi rahatı təmin edəcək bir yoldaş axtarışına girərlər. Özünə şəfqət göstərilməsini, üstünə düşülməsini, xəstə olduğunda ətrafında pərvanə kimi dolanılmasını istəyərlər. Sevilib, oxşanılmaq xoşlarına gələr. Ayrıca yaxşı aşbazdırlar, yaxşı yeməklər bişirərlər. Mədəni bir insandır, həyatdakı gözəl şeyləri çox sevirlər. Asan əlaqə yaratmaqdan çəkinməsinə baxmayaraq, məngənəsinə ilişdiyinizdə xilas ola bilməzsiniz. Şir bürcü kişisi 24 İyul-23 AvqustNəzakətli və səbirli görünüşünün altında hər an alovlanmağa hazır məğrur bir qürurluluq və özünü bəyənmişlik vardır. Şəfqətlə qoruyan, həssas bir şəkildə sevən, axtardığı hörməti gördüyündə qarşılığını verəcək qədər comərddir. Yaxşı olmalarına baxmayaraq, kişi şirlər ümumiyyətlə ətraflarındakı insanlara əlaqə göstərməzlər, üstəlik bir də mərhəmətsiz və kobud davrana bilərlər. Göründüyündən daha inadçıdır, nə istədiyini bilər. Və liderlik, hər yerdə, hər fikirdə qabaqda olma, bəyənilmə, hörmət görmə onun üçün çox əhəmiyyətlidir. Böyük həyəcanların, böyük işlərin adamıdır. Əmr verməyi, əmri altındakı kəslər tərəfindən sevilməyi istəyər. Müvəffəqiyyətsizlikdən çox qorxar. Axtardığı partnerin isə özündən üstün olmasını istəməz. Özü qoruyucu, romantik bir partnerdir amma qaydaları vardır.Başqa kişilərlə rəqabət etməkdən xoşlanmaz, çünki o özünü rəqibsiz görər. Nümayişi və parıltılı bir həyatı sevər, pul xərcləməkdən qaçmaz. Atəş saçarkən niyyəti pislik deyil. İdman etməyi sevərlər, amma böyük yaşlarında rahat evində oturmağı seçərlər. Qız bürcü kişisi 24 Avqust-23 Sentyabrİş eşqi ilə dolu, intizamlı, praktik, idealist bir insandır. Təmizlik, nizam, dürüstlük və səmimi dostluqlar qız bürcü kişiləri üçün əhəmiyyətlidir. Maddi, mənəvi bütün problemlərin üzərindən gələ biləcək bir dayanıqlılıqları vardır. Dostlarına və yoldaşlarına sadiqdirlər və ailə bağlarını qoparmağı sevməzlər. Ümumiyyətlə, duyğularına hakim insanlardır. Aşiq olmaları, ya da axtardıqları insanı tapmaları uzun müddət çəkə bilər. Qadında zəka, təmizlik və nizam, sadə bir gözəllik və səmimiyyət axtararlar. Dramatik səhnələr, gözyaşları, onların uzaqlaşmasına səbəb olar, keyfiyyətli bir birlik hər şeydən əhəmiyyətlidir. Onlarla kitablardakı əfsanəvi eşqləri yaşaya bilməzsiniz. Utancaq rəftarı və utancaqlığı onu əlverişsiz əlaqələr qurmaqdan qurtarar. Bir yoldaşı olması uzun illər çəksə də, elə biri olduğunda onu üzən bütün problemlərdə anlayışlı, düşüncəli davranacaq. Ortaq həyatlarına dair heç bir detalı atlamayacaq, son dərəcə sahiblənən, etibarlı, çalışqan, yaraşıqlı, yığcam, gözəl geyinən, başqa qadınlara etibar etməyən, qiymət bilən ağıllı, nəzakətli və düşüncəli bir yoldaş olacaq. Tərəzi bürcü kişisi 24 Sentyabr-22 OktyabrHər şeyi öz məntiqinə uydurmaqda ustadır. Cazibədar və nəzakətli rəftarı onun məntiq oyunlarına etiraz etməyinizi çətinləşdirər. Olduqca qərarsızdırlar, qərar verdikləri bir şeydə də şübhəyə qapıldıqlarında qərarlarını dərhal dəyişdirə bilərlər. Başqalarının duyğularını incitməyi sevməzlər, amma döyüş xasiyyəti tutduğunda bir çox ürək qırarlar. Ümumiyyətlə eşqi və yoldaşlığı qarışdırarlar. Keçmiş eşqləri onlarda çox ziyan buraxmaz, hətta çox tez unudarlar. İstədiyi adamı əldə etmək içi hər şeyi edər, hər hiyləyə müraciət edər, amma əldə etdikdən sonra nə edəcəyini bilə bilməzlər. Eşq tərəzi üçün yaradılmış kimidir. Nəzakətli və cazibədar bir insandır. Amma dərinliyinizdə ondan istədiklərinizi sezə bilməzlər. Nə qədər sizi məmnun etmək istəsə də həqiqətən həsrətində olduğunuz şeyi anlaya bilməzlər. Hər şeyin altında məntiq axtararlar. Tipik tərəzi xəsis deyil, comərddir və qonaq sevərdir. Bağlı yerlərdə qalmaqdan və qarışıqlıqdan xoşlanmazlar. evinin dinclik içində olmasını istəyərlər. Əqrəb bürcü kişisi 23 Oktyabr-22 NoyabrƏqrəblər həyatdan ölümə hər şeyə qarşı həddindən artıq bir ehtiras hiss edərlər. Məğlub olmaq nədir bilməzlər. Zəka və duyğularını bərabər nisbətdə istifadə edərlər. Günahsız görünüşlərinin altında əqrəb hirsi və zəhərli iynəsi vardır. Çox nəzakətli olmalarına aldanmayın. Öz düşündükləri hər kəsin fikirindən əhəmiyyətlidir. Başı dərdə girdiyində özünə ağrıyıb, böhrana girməz, dimdik problemlərin qarşısında dayanar. Əsrarəngiz şeyləri sevərlər, onun qarşısında heç bir sirriniz gizli qala bilməyəcəkdir, hər şeyi araşdırar və öyrənməyə səy göstərərlər. Özünə təsadüfi yoldaşlar seçməzlər. Yoldaşlarının standartlarına uyğun olmasını istəyərlər. Kimsənin yanında gerçək duyğularını açıqlamazlar, gerçək bir aşiq olaraq başqalarının yanında olduğundan çox fərqli olacaqlar. Çox qısqancdırlar, amma sizin qısqanc olmanıza dözə bilməzlər. Əqrəb eyni zamanda simpatik, anlayışlı, düşüncəli və sədaqətli bir yoldaş ola bilər, özünə qarşı hiss edilən eşqi daha çoxu ilə qarşılayacaq biridir. Oxatan bürcü kişisi 23 Noyabr-22 Dekabrİdealist, iddia arxasında qaçan, döyüşçü bir insandır. Kor-koranə olmasa da xəyalçıdır, kimsə inanmasa belə reallaşdırmaq istədiyi xəyalları vardır. Azca bir ümidi olduğunda isə xəyallarını reallaşdırmaq üçün hərəkətə keçəcəkdir. İnsanların xarici görünüşünün kənarında onlardakı səmimi ruhu axtararlar və ətrafında bir çox dostu vardır. Bir az nəzakətsiz və düşüncəsiz davrana bilərlər, amma pis niyyətli deyildirlər. Çox dürüstdürlər. Sizi aldatdığında belə gerçəyi söyləyəcəklər. Qadında zəka axtararlar. Tipik oxatanlar olduqca bədxərc və comərddirlər. Açıq sözlülüyünə və azad rəftarına, nəzakətdən məhrum tənqidlərinə dözməyə çalışın. Həm ürəyiylə, həm də başıyla düşünər. Cəsur davranışlarının qarşılığını hər vaxt ala bilməsə də yenidən ayağa qalxıb davam edəcək xarakterə sahibdirlər. Oğlaq bürcü kişisi 23 Dekabr-20 YanvarUtancaq, güclü və ehtiraslıdırlar. Gerçək duyğularını örtmək üçün dəyişik davranışlarda ola bilərlər. Özünə təriflər edilməsi xoşuna gələr, bu çox sıx edilmədiyindən bu vəziyyətdə nə edəcəyini bilə bilməzlər. Yaşlandıqca cavanlaşarlar, gəncliyindəki kimi ciddi qalmazlar. Digər bürclərlə müqayisə edilincə oğlaq kişisi ən sadiq kişidir. Ailə bağları onun üçün çox əhəmiyyətlidir. Özünə yoldaş olaraq seçdiyi adam yaxşı ana ola biləcək biridir. Qarşı cinsə olan maraq və əlaqələrini gizlətmək üçün axmaq şeylər söyləyə bilərlər. Amma ürəyi yumşaq və bağlılığın qiymətini bilən biridir. Evlənmək üçün tələsməzlər, çünki peşman olmaq istəməzlər. Evliliyin möhkəm təməllərlə qurulmasını istəyərlər, boşanmaq onların tərzi deyil. Dolça bürcü kişisi 21 Yanvar-19 FevralEtibarlı bir yoldaş, yüksək idealları olan, nəzakətli biridir. Hər kəslə yoldaşdır. İnsanlara ümumi bir sevgisi vardır. Sadə ya da eqoist deyil. Öz duyğularını göstərmək istəsə də başqalarının duyğularını anlamağa çalışarlar. Özlərindən gizlənənləri öyrənmədikcə yata bilməzlər. Nə qədər sakit, nəzakətli, sevimli görünsələr də, bu görünüşün altında nə edəcəyi müəyyən olmayan biri vardır. Təmizlik mövzusunda vasvasıdırlar. Evlənməkdən xoşlanmazlar, qaça bilmədiyi zaman evlənmək üçün yaxşı yoldaş olduqları qızları seçərlər. Özündən çox romantik gözləmələri olmayan qızlar onun üçün idealdır. Eşqlərini fiziki olaraq ifadə etməkdə çətinlik çəkərlər. Qısqanc da deyil, xarakterinizi yaxşıca analiz etdiyindən sizə güvənərlər, onsuz da qısqanclıq hiss etsə də bildirməz. Sədaqətsizlik ona görə deyil. Həqiqi olmasına baxmayaraq ilk eşqini unuda bilməz. Ya illərcə sonra ilk eşqiylə evlənər, ya da bu xəyali həmişə daşıyar. Özünü yaxşı bir yoldaş və ana olmağa həsr etmiş birini istəyə bilər. Onun ətrafında pərvanə olacaq birinə ehtiyacı var. Balıq bürcü kişisi 20 Fevral-20 MartHəssas, utancaq, etibarlı və xəyalpərəstdirlər. Xəyalpərəstlikdən sıyrılıb, iti zəkalarını istifadə etməyi sınadıqlarında müvəffəqiyyət onlar üçün qaçınılmazdır. Sənətlə bağlı qabiliyyətləri çoxdur, böyük ehtimalla məşhur bir bəstəkar ya da rəssam ola bilərlər. Ön fikirli deyillər, düşüncəli və anlayışlıdırlar. İnsanlar sirlərini onunla etibarla paylaşa bilərlər. Maraqlı olmasına baxmayaraq, şişirtmə xasiyyəti yoxdur. Danışarkən axıcı, sürətli və nəzakətlidirlər. Başqalarının işinə qarışmamağa diqqət göstərərlər. Balığın insanlarla əlaqədar və özünə dərdedici quruluşu səbəbindən tez-tez istirahət etməyə ehtiyacı ola bilər. Həssas quruluşu asan inciməsinə səbəb olar. Qeyri-kafi olduğunu hiss etdiyi zaman utancaq olarlar. Dinc və sakit bir quruluşu vardır, hirslənmək ona görə deyil, hirsləndiyində də tez sakitləşər. Qısqanc deyil, sədaqət gözləyər. Yaxşı bir yoldaş olarlar, yalnızca gözəlliklərə pərəstişkardırlar, gözəllikləri araşdırma xasiyyətinə alışmalısınız. Onların eşqdə güvən və sədaqətə ehtiyacları var, hər şeydən əvvəl romantik strukturları bunu tələb edir. Pul xərcləyərkən ona diqqət yetirin, olduqca nizamsızdır. loading... 100\nOnun_Mələyi ~Balıq~bürcü kişisi haqda yazılan bezi kelimelerle razı deyilem.düz olanıda var.tewekkürler...


Bakida Meksikanin Milli Bayrami qeyd edilib - Azadliq Xeber\nBakida Meksikanin Milli Bayrami qeyd edilib\n15 Sentyabr, 2017 23:10 xeber – Bakıda Meksikanın Milli Bayramı – Müstəqillik Günü qeyd edilib.\n“Report”un məlumatına görə, tədbirdə ilk olaraq Azərbaycan və Meksikanın dövlət himnləri səsləndirilib. Sonra Meksikanın Azərbaycandakı səfiri Rodriqo Labardini çıxış edib.\nSəfir ölkəsinin son bir neçə il ərzindəki inkişafından danışıb. Bununla yanaşı, Meksikada baş verən, 97 nəfərin həlak olduğu zəlzələnin fəsadlarından da söhbət açıb. Təbii hadisə qurbanlarının xatirəsi bir dəqiqəlik sükutla yad edilib.\nMeksika-Azərbaycan münasibətlərinə toxunan səfir əlaqələrin ardıcıl inkişaf etdiyini qeyd edib. O, neft istehsalı sahəsindəki əməkdaşlığı ölkələr arasında əsas bağlayıcı amil adlandırıb.\n“Bizim aramızda əmtəə dövriyyəsi artır. Əgər 2014-cü ildə bu göstərici 2 milyon dollardan az idisə, 2015-ci ildə həmin rəqəm 22 milyon dollara yüksəlib, 2016-cı ildə isə 21 milyon dollar olub. İş adamları bir-birləri haqqında daha çox öyrənir”, – deyə səfir bildirib.\nÖz növbəsində, Azərbaycan Xarici İşlər Nazirliyinin Amerika ölkələri üzrə İdarəsinin rəhbəri Anar Canəhmədov Meksika xalqını təbrik edərək bu ölkəyə inkişaf arzu edib.


Qarabağ » Səhifə 6 » Avrasiya.Net\nBu gündən Bakı-Şuşa-Bakı marşrutu üzrə həyata keçirilən müntəzəm avtobus reyslərinə 400-ə yaxın bilet satılıb.\nAvrasiya.net Report-a istinadən xəbər verir ki, fevralın 15-nə qədər sözügedən istiqamətdə bütün reyslərə bilet satışı tamamlanıb.\nBakı-Ağdam-Bakı marşturu üzrə isə bilet satışı bir qədər zəifdir. Belə ki, sərnişinlər bir gün sonra yerinə yetiriləcək reyslərə bilet ala bilərlər. Eyni sözü Əhmədbəyli-Şuşa-Əhmədbəyli marşrutu üzrə həyata keçirilən avtobus reysləri haqqında da demək olar.\nXatırladaq ki, Əhmədbəyli-Şuşa üzrə həftədə 4 dəfə, digər istiqamətlərdə isə həftədə 2 dəfə avtobus reysləri olacaq. Bakı-Şuşa-Bakı üzrə biletin qiyməti 10,4 manat, Bakı-Ağdam-Bakı üzrə biletin qiyməti 9,4 manat, Əhmədbəyli-Şuşa-Əhmədbəyli üzrə biletin qiyməti 7, manat, Bərdə-Ağdam-Bərdə üzrə biletin qiyməti 5 manat, Füzuli Beynəlxalq Hava Limanı-Şuşa-Füzuli Büzuli Beyəlxalq Hava Limanı üzrə isə biletin qiyməti 6 manat olacaq. Bu qiymətlər yalnız bir istiqamətədir. Vətəndaşlar gediş-gəliş biletlərini eyni vaxtda almalıdılar.\nAvrasiya.net xəbər verir ki, Ağdama getmək istəyənlər üçün biletlər satışdadır. Bakı-Ağdam marşrutunun birtərəfli qiyməti 9,40, Bərdə-Ağdam marşrutunun qiyməti isə 5 manatdır. Yerlər məhduddur.\nErmənistanın İstintaq Komitəsi ikinci Qarabağ müharibəsi zamanı ölən və itkin düşənlərin sayı ilə bağlı yenilənmiş məlumatları təqdim edib. Məlumata görə, işğalçı ölkənin ikinci Qarabağ müharibəsindəki insan itkisinin sayı 3 809 nəfərdir.\nİşğaldan azad olunmuş ərazilərə marşurut avtobuslarının hərəkəti DİN əməkdaşlarının müşayiəti ilə təşkil olunacaq.\nAvrasiya.net xəbər verir ki, bunu Daxili İşlər Nazirliyinin Baş İctimai Təhlükəsizlik İdarəsinin rəis müavini Eldəniz Məmmədov işğaldan azad edilmiş ərazilərə müntəzəm avtobus marşrutlarının açılması ilə bağlı bu gün keçirilən brifinqdə deyib.\nOnun sözlərinə görə, hər bir avtobusda polis əməkdaşları əyləşəcək:\n“Şuşa və Ağdamda gəziləcək, görüləcək yerlərlə bağlı ANAMA ilə müvafiq işlər görülüb. Planlar hazırlanıb və göndərilib”.\nRusiya sülhməramlıları Qarabağda təlim keçib\nQarabağdakı Rusiya sülhməramlıları müasir rabitə vasitələri və BTR-82A zirehli transportyorlarından istifadə etməklə müşahidə məntəqələrində müntəzəm təhlükəsizlik təlimi keçirib.\nAvrasiya.net xəbər verir ki, bu barədə Rusiya Müdafiə Nazirliyi çərşənbə günü bildirib.\nQeyd olunur ki, 27 müşahidə məntəqəsində Rusiya sülhməramlıları vəziyyətin gecə-gündüz monitorinqi və atəşkəs rejiminə riayət olunmasına nəzarət edir.\n“Müşahidə məntəqələrinin təhlükəsizliyinin təmin edilməsi məqsədilə keçirilən təlim zamanı sülhməramlılar Əsgəran, Ağdərə və Xocavənd rayonlarında təxribat xarakterli hərəkətlərin qarşısının alınması, şərti hücumun dəf edilməsi və müxtəlif fövqəladə halların yaranması məsələlərini işləyiblər”.\nRusiya Müdafiə Nazirliyi qeyd edib ki, mövcud vəziyyətə nəzarət etmək üçün bütün müşahidə məntəqələri müasir videomüşahidə kameraları ilə təchiz olunub.\nDüşmən Kəlbəcəri atəşə tutdu: Şəhidimiz var\nAzərbaycan-Ermənistan dövlət sərhədinin Kəlbəcər rayonu istiqamətində yanvarın 11-i günorta saatlarında Ermənistan silahlı qüvvələrinin törətdiyi təxribat nəticəsində hərbi qulluqçumuz müddətdən artıq həqiqi hərbi xidmət hərbi qulluqçusu əsgər Ayaz Azər oğlu Nəzərov şəhid olub.\nBaş verən gərginliyə görə bütün məsuliyyət Ermənistanın hərbi-siyasi rəhbərliyinin üzərinə düşür.\nQarabağdakı sülhməramlılara yeni rəhbər təyin olundu\nRusiyanın Qarabağdakı sülhməramlı kontingentinə yeni rəhbər təyin olunub.\nMəlumata görə, Qarabağdakı rus sülhməramlılarına bundan sonra general-mayor Andrey Volkov rəhbərlik edəcək.\nQeyd edək ki, Andrey Volkov 2020-ci ilin noyabrından 2021-ci ilin mayına kimi Qarabağdakı rus sülhməramlılarının komandanı general-leytenant Rüstəm Muradovun müavini olub.\nAzərbaycan Respublikasının Prezidenti İlham Əliyev 2022-ci ili ölkəmizdə «Şuşa ili» elan edib. Dövlət başçısı bununla bağlı deyib: “Biz 2022-ci ildə Şuşa şəhərinin 270 illiyini qeyd edəcəyik. Pənahəli xan 1752-ci ildə Şuşanın təməlini qoyub və biz yeni ildə bu yubileyi böyük təntənə ilə qeyd edəcəyik. Bu şanlı tarixi nəzərə alaraq və Şuşanın bərpasının sürətləndirmək məqsədilə mən yeni ili “Şuşa İli” elan edirəm”.\nBəs “Şuşa ili”ndə hansı tədbirləri reallaşdırmaq, hansı layihələri icra etmək olar ki, bu ili dövlətimiz və Azərbaycan xalqı üçün uğurla başa vuraq?\nŞuşada aqrar iqtisadiyyatın inkişafı üçün kifayət qədər potensial imkan var\nAzərbaycan İnformasiya Mərkəzinin direktoru, analoq.az saytının baş redaktoru Təbriz Vəfalı bildirir ki, Şuşanın tarixi şöhrətinin yenidən bərpası üçün “Şuşa ili”ndən maksimum dərəcədə yararlanmaq lazımdır. Bunun üçün ilk öncə Şuşa şəhərinin sosial-iqtisadi inkişafı ilə bağlı dövlət proqramları hazırlanmalıdır. Daha sonra adıçəkilən məkanın respublikamızın əsas iqtisadi güc mərkəzlərindən birinə çevrilməsi üçün bütün potensial imkanlardan maksimum istifadə edilməlidir: “Məlum olduğu kimi, Şuşa tarixən heyvandarlıq, quşçuluq, əkinçilik, meyvəçilik, toxuculuq, ipəkçilik və digər sahələr baxımından çox populyarlıq qazanıb. Oradakı münbit torpaqlar kənd təsərrüfatına həmişə yararlı olub. Ona görə də Şuşada aqrar iqtisadiyyatın inkişafı üçün çoxşaxəli fəaliyyət planlarını həyata keçirtmək mümkündür. Sözügedən ərazidə iri fermer təsərrüfatlarının yaradılması üçün çox əlverişli mühit və şərait mövcuddur. Şuşada aqrar sahənin inkişafına marağı artırmaq üçün tenderlər keçirtmək də olar. Bunun üçün suvarma ilə bağlı problemlərin çözülməsi üçün Azərbaycan Meliorasiya və Su Təsərrüfatı Açıq Səhmdar Cəmiyyəti, digər məsələlərin həlli üçün isə İqtisaidyyat Nazirliyi, Kənd Təsərrüfatı Nazirliyi və digər aidiyyəti dövlət qurumları tərəfindən müvafiq tədbirlər həyata keçirilməlidir. Şuşada toxuculuğun, ipəkçiliyin və digər sahələrin inkişaf etdirilməsi üçün yeni müəssisələrin, fabirk və zavodların tikintisi məsələsinə də xüsusi diqqət yetirilməlidir. Çalışmaq lazımdır ki, yeni açılacaq müəssisələrdə Şuşada yaşayan və yaşayacaq insanlar işlə təmin edilsinlər. Üstəlik, həmin şəxslərin müxtəlif peşə fəaliyyəti ilə məşğul olmaları, həmçinin bu sahədə nəzəri və praktik təcrübə toplamaları üçün peşəkar mütəxəssislərin iştirakı ilə kurslar, təlimlər təşkil olunmalıdır. Bunlardan əlavə, Şuşa şəhərində istehsal olunacaq mal və məhsulların pərakəndə və topdansatışı üzrə iri bazarların, marketlərin açılması kimi məsələlər də öz həllini tapmalıdır”.\nBaş redaktor əlavə edir ki, işğal edilməmişdən əvvəl Şuşada 17 məhəllə bulağı da mövcud olub. Onun dediyinə görə, həmin bulaqların və onların su təminatının yenidən bərpası, yeni bulaq mənbələrinin axtarışı istiqamətində də müəyyən işlər görmək olar: “Bundan əlavə, Şuşadakı təbii bulaqların suyundan və digər keyfiyyətli və müxtəlif müalicə əhəmiyyətli mineral sulardan istifadə etməklə qablaşdırılmış su istehsalını da həyata keçirtmək mümkündür. Şuşada bitən və vaxtilə tibbi sahədə geniş istifadə olunmuş çiçəklərin, müxtəlif dərman bitkilərinin, onların köklərinin və toxumlarının satışının və istifadəsinin təşkili də çox faydalı olacaq”.\nŞuşada Şərq musiqi alətləri fabrikinin fəaliyyəti bərpa edilməlidir\nMərkəz rəhbəri qeyd edir ki, Şuşa şəhəri işğal edilməmişdən əvvəl Qafqazda yalnız adıçəkilən şəhərdə Şərq musiqi alətləri fabriki fəaliyyət göstərib. Onun sözlərinə görə, bu fabrikin istehsal etdiyi məhsullar təkcə Azərbaycanda deyil, onun hüdudlarından kənarda da kifayət qədər tanınıb: “Şuşada belə bir fabriki yenidən bərpa etmək, yaxud, yeni musiqi alətləri fabriki tikdirmək olar. Bu, həm mədəniyyətimizin inkişafına böyük töhfə verər, həm Şuşanın musiqi alətlərimizin istehsalı mərkəzi kimi də dünya ictimaiyyətində tanınması yönümündə geniş təbliğatın aparılmasına xidmət edər, həm də musiqi alətlərinin satışından əldə olunacaq gəlirlər müəyyən sayda ailələrin sosial rifahının yaxşılaşdırılmasını təmin etməklə yanaşı dövlət büdcəsinin zənginləşməsində də mühüm rol oynayar”.\nŞuşanın memarlıq şöhrəti özünə qaytarılmalıdır\nTanınmış jurnalist xatırladır ki, Şuşa şəhəri özünün xüsusi memarlıq və dizayn-qrafika üslubları, müxtəlif memarlıq simvolları, həmçinin tarixi və mədəni abidələri ilə də məşhur olub. Onun sözlərinə görə, Şuşa qalası, qaladaxili qəsrlər, Qarabağ xan sarayı və digərləri Şuşanın memarlıq tarixini özündə ehtiva edən tikililər sırasında idi: “Tarixi faktlardan məlum olur ki, Şuşa şəhərinin ərazisi qədim abidələrlə zəngin olub. Orada 549 qədim bina, 17 məhəllə bulağı, 17 məscid, 6 karvansara, 3 türbə, 2 mədrəsə, 2 qəsr və qala divarları, Şuşa kurqanı və sair olub. Bundan əlavə, həmin şəhərdə 72 mühüm sənət və tarixi abidə, dövlət xadimlərinin və tanınmış şəxslərin evləri var idi. Şübhəsiz ki, Şuşa işğal edildiyindən sadaladıqlarım arasında salamat qalanları demək olar ki çox azdır. Xüsusilə də ermənilər tərəfindən məscidlərdən tövlə, anbar və digər məqsədlərdən ötrü istifadə olunması, sənət və tarixi abidələrin dağıdılması və ya erməniləşdirilməsi və digər hərəkətlər Şuşanın memarlıq şöhrətinin tamamilə məhvinə yönəldimiş məkrli və çirkin niyyətlə həyata keçirilmiş siyasətə xidmətə edib. Bu səbəbdən Şuşanın memarlıq şöhrətinin özünə qaytarılması üçün də müvafiq addımlar atılmalıdır. Əgər yuxarıda haqqında danışdığımız abidələrin, qədimi tikililərin bərpası mümkündürsə, bu istiqamətdə təxirəsalınmaz tədbirlər həyata keçirilməlidir. Bunlardan əlavə, Şuşada bərpası mümkün olmayan abidələrin, memarlıq və sənət əsərlərinin oxşarlarının yaradılması varinatı barədə də düşünmək olar. Məsələn, Ağdam şəhəri işğal olunduğundan bu şəhərin məşhur «Çay evi»nin oxşarı Quzanlı qəsəbəsində qurulmuşdu. Şuşada da analoji addımları atmaq və tariximizin canlı salnamələrinin maketlərini hazırlamaq olar. Şuşada tarixi-diyarşünaslıq muzeyinin yaradılması da maraqla qarşılanar. Orada Şuşaya aid tarixi eksponatların, həm qədim döyüş silahlarının nümünələrinin, həm də şəhərin işğaldan azad edilməsində istifadə edilən silah-sursatların maketlərinin olması bu muzeyə təşrif buyuran hər kəsin marağına səbəb ola bilər”.\nKurortların və turistlik məkanlarının bərpasına diqqət artırılmalıdır\nMərkəz rəhbəri vurğulayır ki, Şuşa şəhəri həm işğal edilənədək, həm də işğaldan sonrakı dövrlərdə də özünün əlverişli coğrafi mövqeyi, füsunkar təbiəti ilə turistləri həmişə özünə cəlb edib. Onun dediyinə görə, işğaldan azad edilənə qədər ermənilər bu şəhərə təşkil olunan turistlik səfərlərindən xeyli gəlir əldə ediblər: “Bəzi məlumatlara görə, ermənilərin «Şuşi» adlandırdıqları şəhərə təkcə Ermənistandan deyil, xarici ölkələrdən də xeyli sayda turist gəlib. Onlar bununla bağlı sosial şəbəkələrdə məlumatlar, fotoşəkillər və videolar paylaşıblar. Hazırda Şuşa tamamilə bizim nəzarətimiz altındadır. Bu səbəbdən, Şuşanı kurort və turist şəhəri kimi tanıtmaq üçün də bütün imkanlardan istifadə edilməlidir. Vaxtilə adıçəkilən məkanda fəaliyyət göstərmiş kurortların və turistlik məkanlarının bərpasına diqqət artırılmalıdır. Şuşanın gəzməli, görməli yerlərindən olan Yuxarı Daşaltı adlanan məkana, «Üçmıx» dağına, Daşaltı çayına və digər ərazilərə turistlik səfərlərinin təşkilinə başlanılmalıdır. Digər tərəfdən, turistlərin Şuşa qalasını, Şuşa kurqanını və digər tarix-memarlıq abidələrini ziyarət etmələrinə də şərait yaradılmalıdır. Şübhəsiz ki, Şuşada turizm iqtisadiyyatının inkişafı dövlət büdcəsinin zənginləşdirilməsində mühüm rola malik olacaq”.\n“Şuşamızı tanıyaq” devizi ilə tur-aksiyalar, ekskursiyalar təşkil olunmalıdır\nBaş redaktor deyir ki, işğal edilənə qədər Şuşa şəhərinin təhsil sistemi Azərbaycanın təhsil sistemində oynadığı özünəməxsus rolu və tutduğu xüsusi çəkisi ilə həmişə fərqlənib. Bu şəhərdə vaxtilə fəaliyyət göstərən musiqi məktəbləri, texnikumlar və digərləri ölkəmizin təhsilinə böyük töhfələr veriblər: “Respublikamızın populyar insanları, ziyalıları arasında Şuşa təhsilinin yetişdirmələri də kifayət qədər olub. Bu şəhərdə fəaliyyət göstərmiş musiqi məktəblərində vaxtilə təhsil almış şəxslərdən də tanınmışları çoxdur. Ona görə də Şuşa şəhərinin təhsil sisteminin yenidən qurulması, təkmilləşdirilməsi yönümündə də addımlar atılmalıdır. Bu şəhərdə musiqi məktəblərinin, texnikumların, kolleclərin, elmi-tədqiqat mərkəzlərinin və ali təhsil müəssisələrinin filiallarının yaradılması mütləq vacibdir. Bunlardan əlavə, Şuşanın qədim və müasir tarixinin orta təhsil müəssisələrində geniş təbliğatı üçün “Şuşamızı tanıyaq” devizi ilə tur-aksiyalar təşkil olunmalı və bu tədbirlər çərçivəsində respüblikamızın ayrı-ayrı məktəblərində təhsil alan şagirdlər Şuşaya ekskursiyalara aparılmalıdır. Sonrakı mərhələdə şagirdlər arasında Şuşaya aid rəsm və inşa müsabiqələri keçirtmək də maraqlı olar. Bu şəhərin milli simvolu olan «Xarı Bülbül» devizi ilə musiqi festivallarının, muğam müsabiqələrinin, milli rəqs yarışmalarının keçirilməsi də Şuşamızın Qafqazın mədəniyyət beşiyi kimi mövqeyinin qorunub saxlanmasında yardımçı olar”.\nŞuşa qələbəsinin canlı salnamələri hazırlanmalıdır\nMərkəz rəhbəri diqqətimizə çatdırır ki, Şuşanın işğaldan azad edilməsi təkcə Azərbaycanın deyil, bütün türk dünyasının tarixi qələbəsidir və bu qələbəni canlı salnamələrlə yaşatmalıyıq. Bunun üçün isə Şuşada yeni abidə və heykəllərin qurulmasına ehtiyac var: “Təklif edirəm ki, orada bu şəhərin ümumi mənzərəsini özündə əks etdirən “Şuşa abidəsi” qoyulsun. Eyni zamanda böyük zəfərimizin nişanəsi və simvolu olaraq Şuşada “Zəfər heykəli” qurulsun. Şuşa şəhərinin işğaldan azad edilməsi zamanı şəhid olmuş hərbçilərimizin xatirəsini əbədiləşdirmək üçün “Şəhidlər abidə-kompleksi”nin, yaxud, “Şəhidlər bulağı”nın yaradılması da vacibdir. Şuşanın mərkəzində “Zəfər parkı”nın salınması, orada şanlı zəfər tariximizdə xidmətləri olanların hər birinin fotoşəklindən və qısaca tərcümeyi-halından ibarət lövhələrin asılması da məqsədəmüvafiq sayıla bilər”.\nQələm əhli və yaradıcı insanlar bütün imkanlarını səfərbər etməlidirlər\nTəbriz Vəfalı vurğulayır ki, “Şuşa ili”ni uğurla başa vurmaq üçün jurnalistlər, yazıçı-şairlər, yaradıcı insanlar da öz bacarıqlarını ortaya qoymalıdırlar. Baş redaktor qeyd edir ki, Şuşa haqqında sənədli və bədii filmlərin çəkilməsi, məqalələrin və kitabların yazılması, videosüjetlərin hazırlanaraq ictimaiyyətə çatdırılması və sair tədbirlər də həyata keçirilməlidir: “Bu məsələdə stimul yaratmaq üçün mətbuat nümayəndələri arasında Şuşaya həsr olunmuş müsabiqələrin keçirilməsi, kitabların yazılması üçün isə qələm əhlinə maddi dəstəyin göstərilməsi mühüm əhəmiyyətə malik olacaq. Kiçik və Orta Biznesin İnkişafı Agentliyi tərəfindən ölkə vətəndaşları arasında Şuşaya aid memarlıq və digər sənət nümunələrinin hazırlanması üzrə müsabiqələrin təşkili, eyni formalı müsabiqənin Əmək və Əhalinin Sosial Müdafiəsi Nazirliyi tərəfindən əlillər arasında keçirilməsi də maraq doğura bilər”.\nQarabağda 2 yeni su anbarı tikiləcək\nİşğaldan azad edilən ərazilərdə iki yeni su anbarı inşa ediləcək.\nAvrasiya.net xəbər verir ki, bunu ekologiya və təbii sərvətlər nazirinin müavini Vüqar Kərimov deyib.\nO qeyd edib ki, hazırda həmin ərazilərdə 9 su anbarı və 14 çay var:\n“Qarabağın zəngin su ehtiyatları Azərbaycan üçün çox vacibdir. Həmin su ehtiyatları Qarabağın aşağı hissəsinin sudan əziyyət çəkən ərazilərində su təminatını yaxşılaşdıracaq. 11 təbii su hövzəmizin üzərində su stansiyaları quraşdırılır. Həkəri və Bərgüşad çayları üzərində yeni su anbarlarının tikilməsi planlaşdırılır. Həmin su anbarları vasitəsilə Tərtər, Füzuli, Ağdam və digər rayon əraziləri içməli su ilə təmin edəcək”.\nRus artistləri Qarabağa gəldi


Klassik musiqi fleşmobu | Kaspi.az\nbazar ertəsi, 04 iyul, 10:16\n303 18 may 2022 | 11:37\nHər il mayın 18-i dünya ölkələrində Beynəlxalq Muzeylər Günü kimi qeyd olunur. Beynəlxalq Muzeylər Şurası (ICOM) tərəfindən xalqlar arasında mədəni mübadilə və əməkdaşlığın inkişafına kömək məqsədilə təsis olunmuş bu bayram müxtəlif mövzuya həsr olunur. Bu il isə Beynəlxalq Muzeylər Günü “Muzeylərin gücü” (Muzeylər ətrafımızdakı dünyanı dəyişmək gücünə malikdir) devizi altında keçirilir.\nSon iki ildə pandemiya şəraiti, gündəlik məişət qayğıları, stress insanlara sosial psixoloji təsir göstərərək onların gündəlik modunu aşağı salır. Bir çox sosial mərkəzlər kimi insanların asudə vaxtlarını səmərəli keçirməyə xidmət edən muzeylər və digər mədəniyyət müəssisələri fəaliyyətini dayandırmalı oldu.\n18 may Beynəlxalq Muzeylər Gününün məqsədi muzeylərin cəmiyyətin həyatında nə dərəcədə mühüm rol oynadığını göstərməkdir. Bu məqsədlə 14 May Leopold və Mstislav Rostropoviçlərin Ev-muzeyinin təşkilatçılığı ilə Dəniz Mall AVM-də “Klassik musiqi fleşmobu” həyata keçirildi. Tədbirdə Prezident təqaüdçüləri, Respublika və Beynəlxalq müsabiqələr laureatları Ş.Ağazadə, N.Hüseynzadə, H.Hacızadə, M.Paşazadə, X.Mirqulamlı, A.Rüstəmzadə, Ş.Rəsulova, K.Talıblı, N.Həsənli, E.Babayev, M.Tağıyev, Ə.Günəşov Ü.Hacıbəylinin “Arazbarı”, Azərbaycan xalq musiqisi “Sarı gəlin”, C.Gerşvinin "An American in Paris", Q.Qarayev “İldırımlı yollarla” əsərlərini ifa etdilər. Həmçinin xüsusi olaraq tədbir hazırlanmış, muzey haqqında məlumat xarakterli flayer dinləyicilərə və şəhərimizin xarici qonaqlarına paylanıldı.\nKonsert insanlara pulsuz şəkildə klassik musiqi zövqü yaşatdı, böyük coşğu və məmnuniyyət hissi ilə qarşılandı. Günün sonrakı saatları üçün insanların əhval-ruhiyyəsinin yüksəlməsinə səbəb oldu. Fleşmobun dinləyicilər tərəfindən belə müsbət qarşılanmasından sonra əminlikə söyləyə bilərik ki, səslənən musiqi dinləyicilərin emosional yaddaşına təsir edərək onların muzeylər haqqında fikir stereotiplərinin dəyişməsinə səbəb oldu.\nSonda isə göstərdiyi dəstəyə görə Dəniz Mall AVM-nin rəhbəri Rəhim Abbasov və əməkdaşlarına, Bakı Şəhər Mədəniyyət Baş İdarəsinin rəhbəri İbrahim Əliyev və əməkdaşlarına, videoqraf Nicat Əzizova, fotoqraf Cavid Əmiraslanova dərin təşəkkürümüzü bildiririk.


11:39 27 İyun 2019 Oxunub : 945\nDİN-in Mətbuat xidmətindən Azvision.az -a bildirilib ki, Binəqədi Rayon Polis İdarəsinin (RPİ) Narkotiklərlə Mübarizə Bölməsinin 14-cü Polis Bölməsi əməkdaşları ilə birgə həyata keçirdikləri əməliyyat tədbiri nəticəsində narkotik vasitələrin aqrotexniki qaydada kultivasiyası ilə məşğul olmaqda şübhəli bilinən Maştağa qəsəbə sakini Nahid Əliyev saxlanılıb.\nOna məxsus qəsəbə ərazisində yerləşən evin həyətindəki hər birinin sahəsi 250 kvadratmetr olan 2 ədəd istixanaya baxış keçirilən zaman kultivasiya yolu ilə yetişdirilən ümumi çəkisi 244 kiloqram olan 912 ədəd çətənə kolu aşkar edilib. N.Əliyev narkotik tərkibli bitkiləri bir müddət əvvəl əkdiyini və xüsusi qulluq edərək yetişdiridyini etiraf edib. Onun məqsədi isə çətənə kollarını qurudandan sonra satmaq olub.\nAxtarış zamanı N.Əliyevin yaşadığı evdən əlavə olaraq 650 qram qurudulmuş marixuana və elektron tərəzi da aşkar edilərək götürülüb. Faktla bağlı 14-cü Polis bölməsində toplanan materiallar Sabunçu Rayon Polis İdarəsinin İstintaq şöbəsinə göndərilib. Əməliyyat və istintaq tədbirləri davam etdirilir.


Məşhur “Turan” qrupu “Çölçü Obasında” – VİDEO – Yenicag.Az\nAna Səhifə Cəmiyyət Məşhur “Turan” qrupu “Çölçü Obasında” – VİDEO\nMəşhur “Turan” qrupu “Çölçü Obasında” - VİDEO\nYeni Çağ Media Qrupu – İyul 29, 2018 - 14:25\nSerik Nurmoldayev, Abzal Arıkbayev, Ərjiqit Əliyev, Bauırjan Bekmuxanbetov, Maksat Medubek. Bu 5 Qazaxıstanlı gəncin adını yəqin ki, çoxları bilmir. Amma artıq bütün dünyada tanınan “Turan” ansamblının adını yəqin ki, eşitməyən yoxdu.\nYenicag.az xəbər verir ki, etnik adətlərimizin, folklorumuzun, ümumilikdə isə soykökümüzlə gələnəksəllərin dirçəldilməsində daim maraqlı olan “Çöldə Yaşam Öyüdləri” verilişinin yaradıcı-yönətməni Eltən Qədimbəylinin “Çölçü Obasında” bu dəfəki qonağı “Turan” ansamblı olub.\nTürk xalqlarına məxsus 20 qədim musiqi alətlərində ifa etmə bacarığına sahib etnik folklor musiqiçiləri öz uğur hekayələrini verilişin izlıyiciləri ilə paylaşıblar. Gənc olmalarına baxmayaraq, artıq dünyanın çox ölkəsində uğurla çıxış edən gənclərin bu ansamblı yaratmaqda əsas hədəflərinin nə olduğu, toplum üçün hansı yararlarının olduğunu da izləyicilər bu verilişə baxdıqdan sonra anlayacaqlar. Etnik folklor musiqisi həvəskarları üçün isə bu veriliş əsl ərmağan olacaq.\nVerilişi izləyən seyrçilər qazaxıstanlı 5 gəncin 10 il ərzində yaradıcılıq pillələrində büdrəmədən uğurla irəliləməklərinin sirrini öyrənməklə yanaşı, onların ifasında canlı musiqi dinləmək imkanı da qazanaqlar. (turkustan.info)\nansambl, folklor, musiqi, Turan,\nƏşrəfzadənin musiqiçi övladı vəfat etdi\n"Müharibə gedən ölkədə vətənpərvər musiqilər səsləndirilməlidir" - Eldar Mansurovdan telekanallara ÇAĞIRIŞ


Fərəc Quliyevin 2015-2019-cu illər Parlament çıxışlarından hissələr » MDHP - Milli Dirçəliş Hərəkatı Partiyası - Rəsmi veb səhifəsi\nFərəc Quliyevin 2015-2019-cu illər Parlament çıxışlarından hissələr\nDövləti, ordunu və milləti aşağılamağa görə məsuliyyət və cəza qanunu təklifi: (15.04.2016)\nMilli maraqlardan üst yoxdur. Təklif edirəm ki, Milli maraqlara zərbə vuran, Milləti, Dövləti, onun qurumlarını-ordunu həqarət edən aşağılayan hərəkətlərə görə qanunvericilikdə dəyişiklik edilərək və ya yeni qanun qəbul edilərək məsuliyyət, ən sərt cəzalar nəzərdə tutulsun. Türkiyədə Türk Cəza qanununun 301-ci maddəsində Türk millətini, Türkiyə Cümhuriyyəti dövlətini, Dövlətin qurum və orqanlarını aşağılamağa görə məsuliyyət və cəza nəzərdə tutulur. Biz də eyni mahiyyətdə qanun qəbul edə bilərik.\nMilli Məclis bir iclasını Qarabağ dinləmələrinə həsr etsin: (15.04.2016)\nHəmişə təklif etdiyim bir məsələni yenidən diqqqətinizə çatdırmaq istəyirəm. Çox yaxşı olar ki, Milli Məclis bir iclasını Qarabağ dinləmələrinə həsr etsin. Bu iclasda Müdafiə nazirliyi və xarici işlər nazirliyi iştirak etsin bütün məsələlər-xüsusilə danışıqlardakı vəziyyət və təkliflərin çərçivəsi haqda məlumat versin. İclas qapalı keçirilə də bilər və cəmiyyəti narahat edən məqamlar ictimaiyyətə çatdırılardı. Bu çox vacibdir.\nBMT və bütün beynəlxalq təsisatlara Milli Məclis bu konteksdə müraciət etməli: (29.04.2016)\nMən təklif edirəm ki, bütün bizim həm parlamentlərarası dostluq qrupları, həm parlamentin özü, BMT də, bütün beynəlxalq təsisatlar da bu son məsələ ilə bağlı münasibət bildirməlidir ki, ermənilərin qoyduqları bu məsələlərə BMT-nin 4 qətnaməsində açıq-aydın münasibət vardır. Çünki, insidentlərin araşdırılmasına dair mexanizmlərin tətbiqedilməsi ilə bağlı BMT-nin dörd qətnaməsində açıq şəkildə göstərilib. Bununla bağlı Ermənistana ünvanlı bəyanat var. Bəyanatda Ermənistanın ünvanına göstərilib ki, Ermənistanın işğalçı ordusu Azərbaycan ərazilərini tərk eləməlidir. Azərbaycan da bunu təklif edir. Üçüncü şərtləri isə Azərbaycanın Dağlıq Qarabağ ərazisinə qarşı aqressiyanın artmayacağına zəmanət istəməsidi. Qarabağın istər aran, istəyir də dağlıq ərazisində yaşayan erməni əsilli azərbaycanlılardan bir neçə dəfə çox azərbaycanlılar Azərbaycanın digər ərazilərinə qovulmuşdur və Azərbaycan hökuməti onları bağrına basıb saxlayır. Dəfələrlə də bəyan edibdir ki, Ermənistan işğalçı qüvvəsi ordan çıxandan və Azərbaycan Konstitusiyasının qüvvəsi orda bərpa olunandan sonra Dağlıq Qarabağdakı erməni əsilli azərbaycanlıların bütün hüquqlarını da təmin eləməyə hazırdır.\nQarabağdakı erməni əsilli azərbaycanlılara çağırış- Azərbaycan hakimiyyətinə kütləvi imza ilə müracət etsinlər: (20.05.2016)\nAzərbaycan həmişə bəyan edib ki,bütün vətəndaşlarına olduğu kimi erməni əsilli azərbaycanlılara da qayğı göstərməyə ,sahib çıxmağa hazırdır. Qarabağdakı erməni əsilli azərbaycanlılar Ermənistan Azərbaycanın bu bölgəsini işğal etdikdən sonra girov vəziyyətindədirlər və işğalçıların diqtə etdiklərini icra etmək məcburiyyətindədirlər,bir qismi isə oradakı vəziyyətdən dolayı Azərbaycanı-Qarabağı tərk edib. Son vaxtlar Qarabağdakı və ya oradan getmək məcburiyyətində olan erməni əsilli azərbaycanlılar xoşbət və sakit həyatı yalniz öz ölkələrində--Azərbaycanın tərkibində olmasını mətbuatda, muəyyən kütləvi toplantılarda ifadə edirlər . Bu baxımdan Parlament Qarabağda yaşayan erməni əsilli azərbaycanlılara amnistiya tətbiqi ilə bağlı çağırıç edə bilər. Əlbəttə Xocalı soyqırımı kimi hadisələrdə iştirak edən,ağır cinayətlər törədənlərdən söhbət getmir.Bu insanlar Azərbaycan hakimiyyət orqanlarına kütləvi imza ilə müracət etsinlər,kənara gedən və ya təşkilata malik olanlar təçkilatları vasitəsilə müracət etsinlər.Qorxmasınlar. Azərbaycan həmişə bəyan etdiyi kimi humanist addımını atmağa ,amnistiya elan etməyə hazırdır .Belə bir mövqe parlament tərəfindən sərgilənməlidir.\nNeft Fondu rus rublu halında valyuta ehtiyatı saxlamasın: (31.05.2016)\nNeft Fondu 2011-ci ildə investisiya siyasətinə edilmiş dəyişikliyə uyğun olaraq 2012-ci ildən başlayaraq rus rublunu alaraq valyuta ehtiyatına daxil edib. Son illər rus valyutası dollara nisbətdə əhəmiyyətli dərəcədə dəyər itirib.Eyni zamanda Neft Fondu Rusiyanın ikinci ən böyük bankı olan VTB bankının $500 milyonluq səhmlərini alıb. Banka tətbiq edilən sanksiya nəticəsində səhmlərinin nominal dəyəri xeyli ucuzlaşıb. Həm VTB bankının səhmlərinin ucuzlaşması, həmdə rublda olan aktivlərin dəyərsizləşməsi Neft Fondunun Rusiyadakı aktivlərinin əhəmiyyətli dərəcədə “əriməsinə” gətirib çıxarıb. Ona görə Neft Fondu rus rubluna münasibətdə siyasətinə redaktə etməlidir.


Uşaq və yaşlılara dayaq\n07:56 06 Avqust 2021\nKeçi əti digər qırmızı ətlərə nisbətən insan orqanizmi üçün daha faydalı olması ilə seçilir. Bu ətin tərkibi amin turşuları, orqanizm üçün vacib olan vitaminlər (tiamin, retinol, riboflavin və s.) və mikroelementlərlə zəngindir. Keçi ətinin tərkibində insan orqanizmi üçün vacib sayılan yağ turşuları var.\nDiyetoloqlar ateresklerozdan, ürək xəstəliklərindən və immunitet zəifliyindən əziyyət çəkən yaşlı insanlara keçi əti yeməyi məsləhət bilirlər. Keçi əti orqanizm üçün ən yaxşı müalicəvi ət hesab edilir. Bu ətdə xolesterolun miqdarı çox azdır və bu səbəbdən də o, dietik ət hesab edilir.\nAz yağlı olduğuna görə xolesterinlə bağlı problemi olanlar bu ətdən rahat istifadə edə bilərlər. Keçi əti yaddaşı gücləndirir, orqanizmdə xəstə hüceyrələrin çoxalmasını əngəlləyir. Ona görə də təbii şəkildə yemlənən keçinin ətini yeyən adamların uzun illər sağlamlığında hər hansı problem olmur. Digər ətlərlə müqayisədə keçi ətində B1 və B2 vitamini daha çoxdur. Bu vitaminlərin çox olması sinir hüceyrələrini qoruyur, qanın tərkibində olan hemoqlobini artırır, ürək-damar xəstəlikləri riskini azaldır. Keçi ətinin tərkibi altsheymer xəstəliyinə qarşı qoruyucu maddələrlə zəngindir, ateroskleroza qarşı mükəmməl qabaqlayıcı tətbiqdir. Orqanizmdə artıq maye yığılmasını əngəlləyir, böyrəklərin fəaliyyətini nizamlayır, göz altı şişlikləri yox edir.\nOnurğa xəstəlikləri üçün yararlı olan keçi əti qığırdaqların vəziyyətini yaxşılaşdırır, burxulma və yaralanmada toxumaların yenilənməsinə təkan verir.\nKeçi əti qaraciyərə müsbət təsir göstərir. Bu ət hətta uşaqların qidalandırılması üçün də idealdır.


Poroşenkonun yenidən prezident olmaq şansı yoxdur - Əhalinin cəmi 5 faizi istəyir | AzPolitika — onlayn siyasi-ictimai qəzet\nPoroşenkonun yenidən prezident olmaq şansı yoxdur - Əhalinin cəmi 5 faizi istəyir\nDərc olunub: 23/09/2018 - 18:07\nUkrayna vətəndaşlarının yalnız 5 faizi hazırkı dövlət başçısı Pyotr Poroşenkonun yenidən prezident seçilməsini dəstəkləyib.\nVirtualaz.org bildirir ki, bu, Ukraynanın “NyusVan” telekanalının keçirdiyi sorğu nəticəsində məlum olub.\nSorğuda ümumilikdə 35 min nəfər iştirak edib. Bunlardan 95 faizi Poroşenkonun yenidən seçilməsinə müsbət yanaşmayıb və cəmi 5 faiz onu növbəti müddətə də öz postunda görmək istədiyini bildirib.\nQeyd edək ki, Ukraynada prezident seçkiləri 2019-cu ilin martında keçiriləcək. Sosioloqların sözlərinə görə, hazırda sorğular nəticəsində prezident postuna ən real namizəd kimi Yuliya Timoşenkonun adı hallanır.


Qarabağın açarı - Ağdam\nTəsadüfən bircə damı yanan ev yiyəsi illər uzunu özünə gələ bilmir. Minlərlə evi olan Ağdam isə 15 il əvvəl pərən-pərən düşmüş könüllü döyüşçülərin, 15 ildən sonra isə Qafqazın ən qüdrətli ordusunun və 180 minlik ağdamlının gözünün qarşısında tüstülənir. Doğma şəhərin 15 il yanıb tüstülənməsini müşahidə eləmək hər adamın götürə biləcəyi yük deyil. Bizsə bu yükü götürdük – kaş götürməyəydik...\nŞuşa Qarabağın baş tacı, Ağdam vuran qolu, qarabağlıların ümid yeri, istinad nöqtəsiydi.\nXankəndinin özündə də ermənilər yalnız ağdamlılardan çəkinirdilər. Çünki tək bircə azərbaycanlı uşağın xətrinə dəymək kifayət idi ki, Ağdam ayağa qalxsın. Ağdamlıların ayağa qalxması isə ermənilər üçün çox acı nəticələnirdi...\nDağlıq Qarabağda erməni separatçılığı başlayanda və azərbaycanlılar qətlə yetiriləndə bütün gözlər Ağdamdaydı. Hamı az qala eyni sualı verirdi: Bəs, Ağdam nəyi gözləyir? Xocalı faciəsi baş verəndə, Şuşa işğal olunanda günahkarlar sırasında ağdamlıların da adı çəkilirdi: Ağdam bu faciəyə necə dözür?\nBizim təsəvvürümüzdə Ağdam və ağdamlılar məhz qisas alan kimi qalmışdılar. Uman yerdən küsülər deyə, Qarabağ faciələrində ən çox ağdamlılardan inciyirdilər. Çünki sözün həqiqi mənasında Qarabağa gedən bütün yollar Ağdamdan keçirdi. Yevlaxla Naxçıvan, Ağdərəylə Füzuli Ağdamda birləşirdi. Çünki sözün məcazi mənasında Qarabağa getməyin bir yolu vardı – AĞDAM!\nAğdamsız Qarabağın alınmasından söhbət gedə bilməzdi...\nAğdamlılar kütləvi halda cəmi bircə dəfə qalxdılar – çılpaq yumruqlarına arxalanan dəliqanlılar ermənilərə dərs vermək üçün yola çıxdılar. Ancaq bu yol başa varmadı. Önlərinə atılan ləçəyi tapdayıb keçməyi özlərinə sığışdırmadılar – durdular, dayandılar, hikkələrini boğdular, geri çəkildilər...\nGörəsən, o ləçək önlərinə atılmasaydı ağdamlılar piyada Xankəndinə qədər gedəcəkdilərmi? Gedə bilsəydilər, Qarabağın taleyini dəyişəcəkdilərmi?\nAğdam azərbaycanlılar üçün qeyri-rəsmi olaraq Qarabağın baş kəndi statusundaydı. Üzeyir Hacıbəyovun adını daşıyan Ağdam musiqi texnikumuna Azərbaycanın hər yerindən təhsil alamağa gəlirdilər. Ağdam milli musiqinin, milli ədəbi düşüncənin daşıyıcılarından sayılırdı. Təkcə ona görə yox ki, Abdal Gülablı Aşıq Valehdən başlanan yol Qasım bəy Zakir, Əbdürrəhim bəy Haqverdiyev, Xudu Məmmədovla böyümüş, şaxələnmiş, dünyaya yayılmışdı. Heç Şövkət Ələkbərova, Sara Qədimova, Arif Babayev, Ramiz Quliyev, Qədir Rüstəmov, Səxavət Məmmədov, gitaraçı Rəmiş kimi qeyri-adi səsə və ifaya malik sənətkarlar yetişdirdiyinə görə də yox! Həm də ona görə ki, Ağdamın xəmiri milli musiqiylə yoğurulmuşdu.\nAğdam Azərbaycanın «Qarabağ üvertürasıydı» - əzəməti, vüqarı, qüruru, mənliyi, lovğalığıyla.\nAğdam rayonu əhalisinə görə Azərbaycanın ən böyük rayonlarından biriydi. Rayonun bir-birindən mərd, bir-birindən gözəl kəndləri çiyin-çiyinə sıralanmışdılar. Ağdam tarixi abidələrlə zəngin diyarlarımızdan biri sayılırdı. Burda 27 tarixi abidə, o cümlədən Xaçıntürbətli kəndində 1314-cü ilə aid Qutlu Musa oğlu türbəsi, Kəngərli kəndində 14-cü əsrə, Papravənd kəndində isə 17-18-ci əsrlərə aid 2 türbə, qədim məscidlər vardı. *** Ağdam əhalisinin sayı statistik göstəricilərə görə, 158 min nəfər, Dağlıq Qarabağın bütövlükdə əhalisi isə 137 min civarındaydı. Ağdamlıların Qarabağın sahibi olduqlarını anlamaq üçün elə bu fakt kifayətdi...\nErmənilər yaxşı dərk eləyirdilər ki, nə qədər ki, Ağdam var, Qarabağa sahiblənməkdən söhbət gedə bilməz. Ona görə də nə yolla olursa-olsun, Ağdamı ələ keçirmək istəyirdilər. Rəsmi məlumatlarda ermənilərin Ağdam üzərinə 1993-cü ilin iyulun 22-də hücuma keçdiyi bildirilir. İyulun 23-də Ağdam artıq ermənilərin işğalı altındaydı. İnanılmaz məğlubiyyət idi. Ağdamın adı gələndə tir-tir əsən ermənilər uzun illər ürəklərində gəzdirdikləri arzularına çatdılar: Qarabağın açarı olan Ağdam şəhərini ələ keçirdilər. Ağdam Qarabağ savaşında ən çox itki verən rayon hesab olunur. Qarabağ, Ağdam uğrunda döyüşənlərin hamısı Azərbaycanın, Ağdamın ən qeyrətli oğullarıydı.\nRəsmi olaraq 17 nəfər milli qəhrəman, qeyri-rəsmi yüzlərlə qorxmaz, özünü tankın-topun altına atan, Vətən uğrunda “uf “demədən canından keçən oğullar yetişdirən bir rayon heç vaxt torpağını qoyub gəlməzdi. Amma belə olmadı.\nAğdamlılar biz düşündüyümüzdən də cəsarətliymiş. Düşünürdük ki, uşaqlar, qocalar və qadınlar döyüş bölgəsindən uzaqlaşmalıydı, dəliqanlılar isə irəli atılmalıydı. Ancaq Ağdamlı qızlar döyüşün ən qızğın vaxtında belə Ağdamı yiyəsiz qoymayıblar. Sonuncu olaraq Ağdamı tərk eləyənlər də telefonçu qızlar imiş...\nDörd tərəfdən erməni əhatəsində olan Xocalı Ağdamın, Şuşanın həyanı, dayağıydı. Erməni-rus hərbi birləşmələri Şuşanı, Ağdamı geri oturtmaq istəyəndə birinci Xocalıdan cavab alırdılar – bu şəhər dərhal lokal savaşa atılıb işğalçıları itkiyə məruz qoyurdu. Xocalı aylarla mühasirədə qaldı və nəhayət, ermənilər bu şəhərin əhalisinə qarşı dəhşətli qırğın törətdilər. Həmin ərəfədə isə Şuşadan, Ağdamdan haraya gələn olmadı. Ermənilər Xocalını büsbütün məhv eləyəndən sonra birinci Şuşanı, sonra isə Ağdamı tutdular. Bütün Qarabağın açarı olan Ağdam Qarabağı yox, özünü belə qoruya bilmədi – ermənilər Ağdamdan sonra cəmi iki aya dörd rayonu da ələ keçirdilər.\n1993-cü il iyulun 23-də Ağdam rayonu işğal olundu və Azərbaycan rəhbərliyinin müraciəti ilə BMT Təhlükəsizlik Şurası işğal olunmuş ərazilərdən erməni hərbi birləşmələrinin dərhal və qeyd-şərtsiz çıxarılmasıyla bağlı üçüncü – 853 saylı qətnaməni qəbul etdi. Ermənilər nəinki 853-cünü, bu qətnamədən sonra çıxarılan qətnaməni də icra etmədilər.\n...2006-cı ilin iyun-iyul aylarında ermənilər Ağdam və digər işğal altında olan şəhər və kəndlərimizə od vurdular, tüstüsü Avropa Şurasından gəldi. Avropa Şurası Parlament Assambleyası hadisəni pislədi, erməniləri bu işdən çəkinməyə çağırdı və ermənilər işğal olunmuş yaşayış məntəqəlrində bu müraciətdən sonra daha böyük yanğınlar törətməyə başladılar...\nAğdamlılar Ağdam şəhəriylə qürurlanıblar. Ağdam onların qürur, güvənc yeri, kişilik, mərdlik ocağı sayılıb və özlərini Ağdamsız təsəvvür belə eləməyiblər. Ağdamlılardan kimsəni yolda dilənən, özünü sındırıb ona-buna əl açan görən olmayıb. Əksinə, var-dövlətləri, bacarıqları, istedadları ilə ad çıxaran ağdamlılar həmişə əl tutublar, dada yetiblər. Ancaq indi hamıya əl tutan, ümid paylayan Ağdam ümidsizlik içində qovrulur...\nBir neçə gün öncə maraqlı bir müqayisə gəldi ağlıma. Qarabağ müharibəsində 20 mindən çox şəhid vermişik, bir o qədər də müharibə əlili olan gəncimiz var. 1994-cü il mayın 12-dən sonra – yəni atəşkəsdən üzü bəri keçən müddət ərzində isə avtomobil qəzaları, qətl və qarətlər, Rusiyada skinhedlərin millətçilik azarına tuş gələrək ölən azərbaycanlıların sayını müəyyənləşdirmək üçün statistik rəqəmləri araşdırdım və alınan rəqəmdən dəhşətə gəldim - 65 min nəfərdən bir qədər artıq! Yəni müharibədə itirdiklərimizdən üç dəfə çox! Belə çıxır ki, gənclərin həyatını qorumaq üçün atəşkəsə getsək də, ölüm biz nəslin alnına yazılıbmış – müharibədə ölmədik, amma təsadüf nəticəsində həyatımızı itiririk. Alın yazısından qaçmaq olmur! Ölüm Haqq işidir! Və əgər mənim alnıma ölüm yazılıbsa, istər müharibə olsun, istər olmasın, onsuz da öləcəyəm! Müharibə dəhşətlərindən, müharibənin vurduğu ziyanlardan da tez-tez danışırıq. Əgər Tanrı o ziyanları bir millətə yazıbsa, müharibə olmasa belə, daşqınlar, zəlzələlər, təbii fəlakətlər göndərəcək. İndoneziya sahillərində 275 min adam bircə okean dalğasının qurbanı oldu, min hektarlarla sahəni müharibə yox, təbii fəlakət dağıtdı. Bu faktları torpaqlarımızı müharibə yoluyla azad etməyə tərəfdar olmayanların diqqətinə çatdırmaq istədim...\nErməni siyasiləri Azərbaycanın iqtisadi baxımdan güclənməsini «Ermənistanın məhvi» hesab eləyirlər. Düz fikirləşirlər.\nErmənilər işğal altında olan ərazilərimizi yandırırlar. Çünki bu torpağın onların olmadığını və gec-tez yerin sahiblərinin gələcəyini də yaxşı bilirlər. Düz fikirləşirlər.\nErmənilər Azərbaycanın təkcə orduya ayırdığı vəsaitin Ermənistanın bütövlükdə dövlət büdcəsi səviyyəsində olmasından narahatdırlar. Yenə düz fikirləşirlər.\nErmənilər müharibənin başlamayacağından əminliklə danışmaqla özlərini ovudurlar. Bax, burda səhv edirlər. Çünki torpaq bizim haqqımızdı. Biz ermənilərin yandırdığı torpaqları qanımızla söndürəcəyik! Buna gücümüz, qüdrətimiz, cəsarətimiz var...\nQarabağa yol Ağdamdan keçir. Dağlıq Qarabağ düyünü Ağdamda çözülür.\nQarabağın açarını – Ağdamı qaytarmaq zamanıdır.\nVə Ağdam ona görə azad olunacaq ki, bu dəfə Azərbaycan döyüşəcək...\n2019.07.23 / 08:00\nRauf Arifoğlu (21.3%)\nİqbal Ağazadə (78.7%)


az24saat.org - Ən Son Xəbərlər\nİsa Qəmbər: 'Əminik ki, vəziyyətdən çıxış yolu var' - 24 saat xəbərlər\nİsa Qəmbər: ‘Əminik ki, vəziyyətdən çıxış yolu var’\n"24 saat" təfərindən dərc edilib -\n14, Yanvar, 2017\n“Biz əminik ki, İlham Əliyev hakimiyyətinin, ordakı bolşevik təfəkkürlü insanların ölkəni saldığı bəlalı vəziyyətdən çıxış yolu var. İlham Əliyev də vəziyyətdən neçə çıxmaq barədə düşünür. Ancaq o, böhrandan şərəflə çıxmaq barəsində yox, özünün bu durumdan necə salamat çıxa bilməsi haqqında düşünür və çıxış yolu tapa bilmir”.\nMüsavat Partiyasının yanvarın 14-də keçirilmiş respublika müşavirəsindəki çıxışında partiyanın sabiq başqanı, Milli Strateji Düşüncə Mərkəzinin rəhbəri İsa Qəmbər belə deyib.\nO, Mərkəzin düz bir il əvvəl “Böhrandan imkana” adlı yol xəritəsi hazırladığını, cəmiyyətə təqdim etdiyini yada salıb. İ.Qəmbərin sözlərinə görə, həmin sənəddə iqtisadi-siyasi durumla bağlı çıxış yolları öz əksini tapıb. Eyni zamanda, hakimiyyətin xalqa verilməsi nəzərdə tutulub.\n“Hakimiyyətdən xalqımız kimi, beynəlxalq birlik də bezib”\n“Ancaq hakimiyyət bu təklifləri nəzərə almadı. Nəticədə mövcud böhranlı durum yaranıb. İndi vəziyyəti dəyişmək Müsavatın, demokrtatik düşərgənin, cəmiyytin üzərinə düşür. Bu rejimdən, onun yalanlarından, ona heç bir məsələdə bel bağlamağın mümkün olmamasından, onun yalnız bir ailəyə xidmət etməsindən bizim xalq kimi, beynəlxalq birlik də bezib. Ancaq dəyişikliyi beynəlxalq birlik yox, xalq etməlidir”, İ.Qəmbər vurğulayıb.\nPartiya divanının üzvlərindən Elman Fəttayev də çıxışında ölkədə hakimiyyət dəyişikliyinin vacib olduğunu vurğulayıb.\n“İki illik böhran zamanı proseslər göstərdi ki, hökumət durumdan çıxmaq üçün hər hansı bir addım atmaq niyytində, həm də bacarığında deyil. Hakimiyyət sanki düymələr düzülmüş lövhə qarşısındadı. Ağır böhrandan çıxmaq üçün tələskənliklə həmin düymələri basırdılar, ancaq hər düyməni basdığında durum daha da ağırlaşır. İndi hökumət elə düymə axtarır ki, onu basdıqda durum heç olmazsa, olduğu kimi qalsın. Ancaq nəzərə almaq lazımdır ki, həmin tabloda hər şeyi olduğu kimi saxlayacaq düymə yoxdur. Yanda çıxış var. Hakimiyyət ordan çıxıb getməlidir”, divan üzvü qeyd edib.\nMüsavat başqanı Arif Hacılı ölkədəki ictimai siyasi durum haqda danışarkən Nardaran olayları ilə bağlı məhkəmə proseslərini yada salıb, hökumətin yanlış siyasətini qamçılayıb.\nArif Hacılı, Bakı, 7 iyun 2013\n“Azərbaycanda İlham Əliyev də daxil olmaqla, heç kəsin azadlıq və rahatlığı yoxdur”\n“Hökumətin Nardaranda apardığı siyasət heç də onların inanclı olması, xarici ölkələrlə əlaqələri ilə bağlı deyil. Taleh Bağırzadə və digərləri hakimiyyəti tənqid etdikləri, hakimiyyətin siyasəti ilə barışmadqıları üçün həbsdədirlər. Azərbaycanda həqiqətən radikal dinçilər, başqa ölkələrin xüsusilə Rusiya və İranın maraqlarını müdafiə edən siyasətçilər, ictimai təşkilat nümayəndələri, yeksək vəzifə tutanlar var. Onlar tənqid etmirlər, hamısına da yaşıq işıq yanır, onlara xarici ölkələrin orden-medal verilməsi belə hakimiyyəti narahat etmir”, A.Hacılı bildirib.\nMüsavat başqanı vurğulayıb ki, hakimiyyətin ölkənin inkişafı ilə bağlı, dövlətin güclənməsi ilə bağlı hər hansı düşüncələri mövcud deyil.\n“Azərbaycanda İlham Əliyev də daxil olmaqla, heç kəsin azadlıq və rahatlığı yoxdur. Belə rejim qurublar. Hökumət yalnız hakimiyyəti qorumağı düşünür. Bu kontekstdə onların əsas konsepsiyası onu tənqid edənləri susdurmaqda görür. Biz bu durumu dəyişməliyik”, deyən Arif Hacılı partiyasının 2017-ci ildə fəaliyyətini daha da gücləndirəcəyi barədə danışıb.\nIlham Əliyev, Nazirlər Kabinetin iclası,Bakı, 10 yanvar 2017\n“Böhrandan şərəflə çıxa bilmişik”\nBundan bir neçə gün öncə prezident İlham Əliyev Nazirlər Kabinetinin iclasında bildirib ki, 2016-cı il ölkə tarixində dərin iqtisadi islahatlar dövrü kimi qalacaq. Onun sözlərinə görə, Azərbaycan iqtisadi böhrandan şərəflə çıxa bilib:\n«Artıq görülmüş işlər və bu il görüləcək işlər bu dinamikanı daha da gücləndirəcək. İqtisadiyyat dayanıqlı şəkildəinkişaf edəcək, qeyri-neft sektoru inkişaf edəcək, yeni iş yerlərinin yaradılması təmin olunacaq. Əminəm ki, bütün dediyim hədəflərə çatacağıq», prezident deyib.\nPrevious Article “Biz İlham Əliyev rejiminin alternativsizliyi haqda yaradılmış süni mifi dağıtdıq”\nNext Article Ziya Muradov 2 milis generalını niyə güllələdi- GİZLİ TARİX\n“Biz İlham Əliyev rejiminin alternativsizliyi haqda yaradılmış süni mifi dağıtdıq”\nZiya Muradov 2 milis generalını niyə güllələdi- GİZLİ TARİX\nAmnesty International Avroliqa finalına görə UEFA-nı tənqid etdi\n23, May, 2019\nErmənistanda Paşinyanın çağırışı ilə fəallar məhkəmələri mühasirəyə almağa başlayıblar\nThe Times: Mxitaryan Bakıya gəlməyəcək\n17, May, 2019\nElmar Məmmədyarov Makronun müşaviri ilə görüşdü\n14, May, 2019\nErməni nazir qalmaqala səbəb olub\nMehriban Əliyeva “İçərişəhər”dəki vəziyyətdən danışdı\n26, Aprel, 2019\nAzərbaycan və Rusiya prezidentləri Pekində görüşüblər\nElman Rüstəmov ilin sonuna qədər manatın məzənnəsinin sabit olacağını proqnozlaşdırıb\n“Şimal rayonlarımızda da Rusiya əhaliyə öz pasportunu paylayır”\n25, Aprel, 2019\n24saat saytının baş redaktoru “Bondatdel”ə çağrılıb\n24, Aprel, 2019\nBaş redaktordan Hüquq Mühafizə orqanlarına açıq məktub ünvanladı – AUDİO SƏSYAZISI\nGeneralın sürücüsü Milli Qəhrəmanın bacısı qızını öldürüb\n“Yeganə”nin sahibi: “52500 manat pulu hüquqi yardım üçün vermişəm”\nDeputat “Quska”dan 10 milyonluq obyekt alıb\nAkif Çovdarov azadlığa çıxa bilər – ŞOK BAZARLIQ\nKİVDF qərarını geri oxuyur – qəzetlərin maliyyələşməsi davam edəcək\n2, Fevral, 2019\nZiya Məmmədov ölkəni tərk edir – ÖZƏL\nHeç bir hüququmuz qorunmur, amma siz yenə də qorunurmuş kimi davranın və saytda gedən özəl yazılardan istifadə zamanı 24saat.org və ya az24saat.org saytına istinad edin…\nƏlaqə üçün form